
Fiscal Rip a pidi 

30 Aña demanda pa J orge J amaloodin 

WILLEMSTAD - Fiscal mr. Rip ta duda 
den declaracion di Jorge Jamaloodin y a 
bisa cu e ta gaña hopi. No tin niun otro 
alternativa sino esun di Fonseca y Ja- 
maloodin. 

No ta exclui e posibilidad cu Jamaloodin a 
organisá e asesinato cu mas hende. 

Segun Fiscal Rip ainda tin Dos Santos y 
Schotte, pero eseynan mester wak nan fo’i 
un otro skina. Wiels tabatin contacto cu 
Eric Kok pa otro motibo sino di duna infor- 
macion riba criminal. 

Motibu segun Rip: Rabia riba Wiels. Ja- 
maloodin a duna Fonseca e orden. Ta un 
morto politico. 

Demanda ta di 30 aña sera. 

E yudanza di Marina Real den proteha nos fronteranan 

No ta goza di sosten di Sindicato di Polis 

Laga trabao di Polis pa Polis y Militar p’e militarnan 



DI acuerdo cu opinion di Evelyn Wever Croes e kier 
yega na un protocol bon Gobierno di Reino Hulandes 
por yuda den proteccion di nos fronteranan cu Marina 
Real, dunando asistencia na Cuerpo Policial, pasobra 
loke Aruba kier, ta tranquilidad y seguridad. 

Un peticion cu Prome Minister Evelyn Wever Croes a 
haci na Hulanda pa tene cuenta cu e impacto cu e crisis 
Venezolano tin pa Aruba. 

E ora ey, Hulanda a duna di conoce cu lo pone 23.8 mi- 
yon euro disponible pa atende cu e crisis. Di e 23.8 euro 
aki, no nifica cu Aruba lo pone esaki den placa, pero con 
lo yuda Aruba cu personal, boto, radar, etc., y tur otro 
necesidad pa duna mas asistencia. 

POLIS 

Unabes cu e pensamento di Prome Minister Wever 
Croes a bira conoci, Sindicato di Polis a laga sa di no ta 
di acuerdo cu e intencion aki. 

Ayera merdia Sindicato di Polis Aruba (S.P.A.) a ex- 
presa nan desacuerdo cu e expresion di Minister Presi- 
dente mr. Evelin Wever-Croes, den cual e ta anuncia 
atrobe di lo envolucra Marina Real den trabounan di 
Polis. 

“Cuerpo Policial semper ta welkom ayudonan externo. 
Pero esey semper mester tuma lugar bou di supervi- 
sion di nos Alto Comisario”, asina Jose “Joselito” Dirk- 
sz, Presidente di SPA a duna di conoce. 


Kisas pueblo no ta na altura, pero e “gewelds instruc- 
tie” di Marina Real ta completamente diferente n’esun 
di Polis. 

Bisando esey, e sindicato kiermen cu e leynan cu ta 
duna un militar autoridad pa actua ta diferente n’esun 
di un Polis. Den e caso aki, Polis tin mas autoridad pa 
atende cu civilnan, pero Militarnan tin ley cu ta cubri 
nan pa uza forsa excesivo. 

No ta imagina cu t’esey Gobierno ta desea pa sosode na 
nos fronteranan, p.e. cu lo uza arma pisa ora di atende 
cu Venezolanonan cu ta yega Aruba den desesperacion 
buscando un mihor porvenir pa nan famia. 

Asina e Presidente di Sindicato di Polis a vocifera, cu 
ora papia di uza forsa Militar na nos fronteranan. 

Polis y Militarnan sa entrena hunto na mas di un oca- 
sion, pero cada ken tin nan autoridad y ta purba pa no 
subi tereno di otro. 

Sindicato di Polis ta lamenta cu pa basta tempo a pri- 
minti un radar pa nos isla, cu lo facilita e trabou di con- 
trol na nos costanan, pero te dia di awe, nada! 

“Pa nos e radar sigur tin mas prioridad cu e helicopter, 
mirando e situation cu nos ta bibando aden cu nos pais 
bisiña Venezuela”, di acuerdo cu e sindicato cu ta rep- 
resenta Polis di Aruba. 

Na final, Joselito Dirksz a bisa di ta spera cu Gobier- 
no tene bon cuenta cu e puntonan cu nan sindicato ta 
mencionando aki. 

Dia 21 di juni ta D-Day pa Minister Lampe riba S.P.O 


DESPUES di un reunion cu no ta- 
bata bayendo ni dilanti ni patras, e 
docentenan di Scol Practico pa Ofi- 
shi (SPO) a dicidi di duna Minister di 
Enseñansa dos siman pa duna nan un 
contesta si ta bay hinca e dos scolnan 
di SPO hunto den un solo edificio. 
Manera ta conoci, tin un edificio cla na 
Brazil y e intencion di e mandatario 
tabata pa hinca e dos scolnan (di Sta 
Cruz y Savaneta) hunto den un solo 
edificio. Esaki ta trece su probleman- 
an cun’e pa cual na inicio di aña docen- 
tenan a marcha pa e forma unilateral 
cu cual kier a tuma e decision aki. E 
tempo ey a yega na cierto palabracion. 
Pero docentenan a nota cu e Minister 
no ta cumpliendo pa cual a yama un 
reunion dialuna ultimo cu e manda- 
tario pero tambe a invita Parlamento, 
di cual e unico cu por a mira presente 
tabata ex Minister di Enseñansa Ar- 
thur Dowers. 

Minister Rudy Lampe na final a ex- 
presa cu el a priminti y a sigura e do- 
centenan cu ningun persona lo sali 


perhudica den e situacion aki. Y a pri- 
minti nan cu aki dos siman, e lo tin un 
decision y lo informa nan di esaki. E 
motibo cu e no por a duna ningun sigu- 
ransa den e reunion di dialuna tabata 
pasobra ainda e no tin resultado di e 
toetsnan di scolnan basico. Ta trata di 
e toets cu ta wordo haci pa mira cual 
scol e muchanan cu ta caba scol basico 
ta bay. 

“Sin e informacion ey, mi no sa cuanto 
hoben ta bay SPO y por lo tanto mi no 
sa si e cantidad di cuponan ta sufici- 
ente,” el a expresa. Y a keda insisti cu 
pa dia 21 lo tin mas informacion pa e 
docentenan. 

E docentenan ta hopi disgusto pasobra 
ya caba ta den luna di juni y locual ta 
nifica cu den menos cu un luna scol- 
nan ta cera nan porta y te ainda nan 
no sa kico ta bay pasa cu e dos scolnan 
SPO. Si nan ta keda mesun caminda of 
nan ta bay pa otro ubicacion. “E Min- 
ister a simplemente keda “beat around 
the bush,” un di e docentenan rabia cu 
a sali tempran di e reunion a expresa. 


E maestronan tabatin un palabracion 
haci cu e Minister for di Januari ul- 
timo cu nan lo avisa di adelanta riba 
e decision di kico ta bay haci, esta si 
ta “fuseer” e scolnan cu awo ta situa 
na Santa Cruz y Savaneta. Pero nan 
ta mira dianan ta pasa y aña escolar 
ta finalisando, sin ningun splicacion di 
banda di e mandatario. 

Docentenan di SPO a bandona e re- 
union na final no mucho contento, 
pasobra ta mira cu dianan ta pasa y 
atrobe e mandatario a pidi nan tempo, 
awor ta te cu 21 di juni awo. “Nos por a 
sinti e frustracion bou di e docentenan, 
pasobra no ta mira un solucion rapido 
pa algo cu a wordo palabra caba. Nan 
a bini reunion awe pa siguransa di e 
palabracion di januari, pero mes leu 
nan a keda,” Presidente di SIMAR Jo- 
sephine Martinus a bisa ora cu e re- 
union a caba. E palabracion tabata cu 
ta bay traha riba innovacion y curricu- 
lum nobo, pero awo a tende cu ta “fu- 
seer” e dos scolnan. 


Prome Minister Evelyn Wever-Croes: 

E 23.8 miyon euro ta pa fortifica Aruba 
pa atende cu e crisis miho posibel 


HULANDA recientemente a informa cu lo pone 23.8 miyon 
Euro disponibel e aña aki pa atende cu e impacto di e crisis 
di Venezuela riba nos pais. Prome Minister a enfatisa cu e 
23.8 miyon Euro aki, Aruba lo no ricibi como placa. Hulanda 
ta cuantifica den kico nan ta bay yuda Aruba y Corsou cu e 
placa disponibel aki. P’esey Gobierno ta trahando riba e lista 
mas structural di locual mas nos tin mester pa inclui den e 
lista aki pa Hulanda yuda nos cu ne. 

Gobierno di Aruba ta den e proceso pa entrega e lista di loke 
cu tin mester pa haci Aruba mas sigur. Entre otro mas ra- 
dar, mas proteccion y vigilancia di nos costanan, mas boto 
pa controla nos costanan mas miho, mas asistencia na e pro- 
cesonan di peticionnan di asilo. 

“Entre otro, nos mester mas boto pa Kustwacht, mas hende 
pa traha y cubri mas ora. Na IND cu ta yuda cu e procesonan 
di asilo, e cantidad di oranan cu ta wordo poni den e trabou 


aki, por tambe wordo cubri cu e placa. Necesidadnan di ur- 
gencia ora hende bati na porta pa asistencia, tambe por wor- 
do introduci den e lista. Gobierno ta pensando tambe riba e 
efecto cu e impacto tin riba enseñansa, salubridad (vacuna), 
husticia (extende capacidad di detencion)”. 

Prome Minister a indica cu esaki, cu e 23.8 miyon Euro lo no 
wordo parti na mita entre Aruba y Corsou. Tampoco e placa 
aki lo ta disponibel pa crea vivienda y otro cosnan asina pa 
e personanan cu ta bin haci peticion di asilo. E placa aki ta 
bay pa fortifica Aruba como pais den haci Aruba mas sigur 
pa asina atende cu e crisis miho posibel. 

Gobierno ta den deliberacion cu Hulanda pa caba di yena e 
lista cu diferente rekisito cu a wordo pedi. Esaki ta tumando 
hopi tempo pero e departamento encarga cu esaki ta haci- 
endo tur esfuerso, trahando hasta den fin di siman pa asina 
a entrega e prome lista na Hulanda. 

NOS ta haya mas razon pakico reunionnan di Parlatino, 
ta ser califica como PARANDA Latino. Den un di e ultimo 
reunionnan, un Parlamentario sostenedor di Gobierno ac- 
tual, a topa su colega di Corsou, Eugene Cleopa y hunto 
nan a dicidi di Sali pa bishita algun centro di diverticion. 
Si ta centronan cu hende muher, pero no. Tabata un centro 
di homos. P’esaki ta paga nos Parlementarionan pa atende 
reunionnan di Parlatino? 


Siman pasa a tuma lugar un Vragenuur, unda Parlamen- 
tario di POR, Alan Howell, su so, a haci un serie di pre- 
gunta na su Minister, Otmar Oduber. Manera a ser bisa, 
esaki tabata un show monta pa Minister Oduber por splica 
y convence tur hende kico e kier logra. 

Y esaki a keda manifesta tambe, ora cu mira cu den e re- 
union aki, ta solamente 3 persona tabatin den sala di Par- 
lamento, esta Alan Howell, Rocco Tjon y Minister Otmar 
Oduber. Nificando cu e propio miembronan di coalicion lo 
no ta sostene Otmar Oduber? 


“Bula su Cabez”, un frase cu a bira masha conoci y usa pa 
Andin Bikker den pasado. Den e ultimo reunion publico di 
Parlamento, Edgard Vrolijk un dado momento a bisa me- 
sun cos, y a laga tur hende boca habri den Parlamento. Ta 
kende su cabez, Edgard Vrolijk kier a bula, siendo Parla- 
mento tabata trata e ley nobo di LAFT. Conclusion tabata 
cu Edgard Vrolijk a propone pa bula cabez di su Minister 
di Finanza, Xiomara Ruiz Maduro. Pero a sa di coregi su 
expression na tempo, prome cu el a basha abao su propio 
Gobierno. 


Parlamento di Aruba, cu ta gust “amienda” a propone Par- 
lamentonan di Corsou y St. Maarten pa acepta su proposi- 
cion pa acepta Aruba su amienda, pa loke t’e disputa riba e 
ley cu tin den Tweede Kamer pa trata e Areglo di Disputa 
cu expertonan Hulandes a recomenda pa cuminsa full di 
nobo. 

Parlamento di Corsou a rechasa e proposicion di Aruba. Te 
hasta e amigo di MEP, Charles Cooper a duna di conoce cu 
e no ta compronde mes, ta kico MEP kier. 


Mesun MEP aki, tempo tabata den oposicion den un di tan- 
to reunionnan di Parlatino na Panama, hasta a bin cu un 
mocion, pa condena Gobierno Hulandes, cu ta sigui trata 
Aruba como un colonia. Charles Cooper no por compronde 
dicon awor Aruba (MEP) a cambia di opinion y ta sigui 
lembe Hulanda di e forma aki. 

Corsou si a laga sa, ta acepta e proposicion di van Laar, of 
Hulanda bay,„„„„„. 


Den tur e buya cu tabatin pa cu ley nobo di LAFT y un 
amienda, ora di tende Prome Minister Evelyn Wever Croes 
declara, cu esaki ta un decision di Parlamento y no di Go- 
bierno, esey so ta bisa hopi. Kier men cu Parlamento, por 
expresa un deseo, pero nada mas. Aki por mira cu no tin un 
concordancia entre Gobierno y Parlamento. 


Di parti di Hulanda no a tende nan opinion ainda, maske 
cu Raymond Knops a declara, cu e tin cu profundisa su mes 
mas ainda riba e punto di Aruba. Ya caba, tur hende por 
saca nan conclusion. Hulanda no kier perde su gara riba 
e islanan ABC, pa loke t’e maneho financiero. Pero kico 
Aruba su Parlamento lo haci, su Hulanda rechaza e deci- 
sion aki di Parlamento? 

++++-l-l-l-l-l-l-l-l-l-l-l-l-l-l-l-l- 

Loke cu a hala atencion tambe ta, tur e grito di algun miem- 
bro di fraccion di MEP, di no kier reconoce Henk Kamp 
como miembro di CFT, pero awe ni un musca mas a bula. 
Ta di guli manda abao. Pesey nos ta bisa cu tin hopi tiger 
di papel den Parlamento. 


E reunion riba e ley nobo di LAFT, a bolbe demostra cu e 
falta di experencia, e falta di capacidad di algun politico, ta 
laga di desea y cu realmente ta Gabinete Wever Croes ta 
defini kico pasa y kico no ta pasa den Parlamento di Aruba. 
E ley a wordo aproba cu votacion di 11-0 caminda fraccion 
di AVP no a sostene e ley aki, cual porcierto tabata e unico 
decision husto cu e reunion aki a produci ya cu na final di 
cuenta, e ley aki ya no tin balor mirando cu Gobierno for 
di aña pasa a firma un protocol cu Gobierno di Reino riba e 
forma con lo sigui cu e supervision financiero. 


Gritonan politico sin sentido, observacionnan barata haci 
pa trata di hala atencion politico, pero cu na final di dia no 
tabatin ningun tipo di aporte na loke realmente a sosode 
den Parlamento.Pa un rato diahuebs a surgi un momento 
di tension ora c’un miembro di fraccionnan cu ta sostene 
Gobierno, a papia di bula cabes di Minister di Finansa, 
pero cu despues rapidamente a wordo aclaria y tur presion 
a bolbe kita cual situacion ta bolbe confirma cu fraccionnan 
di Gobierno, tin cu obedece tur loke Gobierno ta dicidi. 


Sigui na pagina 5> 

Tur cos a cambia formalmente ora cu aña 
pasa, Gabinete Wever Croes a firma un proto- 
col cu Gobierno di Reino den cual ta defini con 
e supervision financiero lo funciona te cu 2021 
y for di e momentonan ey, ya caba tabata di- 
cidi cu Parlamento su rol a bira simplemente 
un formalidad y nada mas. 

Anto ken ta acusa otro di practica di ta entre- 
guista. Parlamento cu su amienda, no ta nada 
mas cu un dode mus. 


For di momento cu Prome Minister y Minis- 
ter di Finansa a firma e protocol den nomber 
di Aruba cu Gobierno di Reino, e rol di Parla- 
mento di Aruba a wordo reduci casi por com- 
pleto. 


Bo a ripara cu SETAR a aumenta su tarifa, cu 
un 5 florin. E no a anuncia esaki, pero ta ser 
bisa cu esaki t’e parti di BBO, BAZV y BAVP 
cu ta inclui den nan tarifa. E ta husto? 


E luna aki, no tin aumento di prijs di produc- 
tonan petrolero, manera gasoline, kerosin of 
gasoil. Pero tur esnan cu ta sigui prijs di crudo 
na nivel internacional por mira cu tin un cai- 
da den prijs. Mientras cu Minister di Finanza 
ta bisa cu si mester a stipula un tarifa nobo, 
lo mester a aumenta prijs di gasoline cu otro 
7.2 cen. Aruba ta cumpra su crudo pa 3 luna, 
kier men, a cumpra esaki na un prijs abao, 
anto pesey no por aumenta tarifa, pero pueb- 
lo merece di haya un reduccion den tarifa di 
gasoline. 


Chicote a bay riba e webside oficial Americano 
www.eia.gov/petroleum/gasdiesel y a constata 
cu na april e prijs di gasoline na Merca a subi 
cu 7 cent pa liter y na Aruba cu 16.2 cent. Por 
ta Gobierno a hisa accijns scondi? 

Di 5 mei te 10 di juni e prijs na Merca sinem- 
bargo a baha cu 7.6 cent pa liter y na Aruba 
Xiomara ta bisa cu si Gobierno no a absorba e 
subida di prijs nos lo mester a paga 7 cen mas 
entrante 12 juni. Ken ta gaña ken? Chicote ta 
kere cu atrobe Gobierno a hisa e accijns scondi 
pa haña e placa bek di maart. 
+++++-l-l-l-l-l-l-l-l-l-l-l-l-l-l-l-l-+ 


Arubus ta un NV pesey ta incomprendibel cu e Minister kende ta rep- 
resenta e aandeelhoudernan mester bay te Brasil cu un delegacion 
pisa pa controla busnan cu ta wordo cumpra. Si bo menciona Romero 
naturalmente tur hende ta comprende, pasobra ta biaha so e ta gusta 
biaha riba costo di pueblo. 


E mesun Minister cu te ainda no por a regla e asunto di AruParking. 
Abo sa si bo mester paga y na unda? 

++++++++++++++++++++ 

Y mientras Merca ta prohibi cruceronan Mericano di bay Cuba como 
parti di e sancionan contra Venezuela, e mesun Minister hunto cu un 
otro ta bishita Cuba. Abo sa e motibo? 

Aruba Ports Authority si e ta progresando. Esun na Savaneta Ports 
Authority Rancho Clemente ta casi cla. Pero eynan ta lanchanan pa 
hiba e 15.000 Venezolanonan cu ta na Aruba so lo por ancra. 
+++++++++++++++++++++ 


i | JOIN OUR AWARD - WINNING TEAM 

- Passion and interest in health and holistic wellness 

HOST(ESS) PART TIME / FULL TIME 

To aply, please send your resume by Email: 

Riba caminda pa Colombia 

Un delegacion 
di OAS ta bishita 
Aruba y Corsou 



Prome Minister Evelyn Wever Croes a anuncia 
cu proximamente Aruba lo haya bishita di un 
delegacion di Organisacion di Estadonan Amer- 
icano (OAS). Pa fin di luna awor, OAS lo tin un 
plenario na Bogota, Colombia, durante cualnan 
lo delibera riba e impacto di e crisis Venezolano. 
Ta danki n’e bishita cu Gobierno a haci na 
Washington, unda a topa cu e Secretario Gen- 
eral di OAS, Luis Almagro, el a inclui un bishita 
na Aruba y Corsou. 

Pasobra e lo inclui Aruba y Corsou den su re- 
view di e impacto Venezolano pa cu e islanan 
aki y asina tur hende por tin mas comprension 
pa cu e situacion di e islanan aki. Y por yuda 
hasta cu fondo e islanan aki, segun Prome Min- 
ister Wever Croes. 

E crisis Venezolano ta keda un situacion delica- 
do, pesey a haci un apelacion na pueblo, pa wak 
con lo por atende cu esaki. Actualmente Aruba 
mester di hopi tranquilidad pa cua Gobierno tin 
tur su atencion p’e tema aki. 

Pero no por perde mucho tempo n’e problema 
aki, pasobra Gobierno aki kier ehecuta su vision 
pa cu Aruba su adelanto, pesey pueblo a eligi un 
Gobierno nobo, segun Evelyn Wever Croes. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


Small 


GKMB ta haya bon 
cooperacion di hotelnan 
pa combati sangura 



DEN e temporada cu a pasa, 
Caribe tabata tin un problema 
grandi na Jamaica. Jamaica 
tabata tin un brote grandi di 
dengue, segun hefe di GKMB, 
Luis Chong. 

E sangura Aedes Aegypti, e 
sangura cu pata blanco, ta 
transmiti tur tres malesa, esta 
Dengue, Chikunguya y Zika. 
Apesar di tur cos, e ta bisa, 
Aruba toch ta tiki bendiciona 
cu esaki no a plama pa e otro 
islanan. Por lo general tin na 
Brazil, tin tambe un brote, 
pero esey ta di malaria, cual 
na Aruba no tin problema 
cun’e. Ta premira si cu e ciclo 
di Dengue, un di e añanan aki, 
lo bin bek. 

Ta ripara cu semper despues 
di hopi aña cu no tin problema 
cu Dengue, semper tin un tem- 
porada cu por bin hopi trans- 
mision di e malesa aki. Sem- 
per ta premira y prepara por 
si acaso algo asina presenta 
na Aruba. 

E zona hotelero ta bao di con- 
trol. Tres biaha pa aña ta con- 
trola tur e hotelnan. 

Ta un proyecto cu tin tur aña. 


Tin bon cooperacion cu AHA- 
TA y cierto di e hotelnan, cu 
asina cu nan haya un molester 
di sangura of ta ripara cu tin 
algo, ta yuda nan. Tin cu bisa 
cu e parti di hotel, ta haya hopi 
bon cooperacion di nan, door cu 
nan mes ta mantene nan tere- 
nonan hopi limpi, hopi liber di 
criadero. E parti cu GKMB ta 
percura p’e ta e parti di e sali- 
ña of e parti di e rooi cu ta core 
memey di e dos camindanan di 
Sasaki. Ta percura pa contro- 
la esakinan y ultimo tempo a 
ripara cu tin pisca chikito den 
nan, cual no ta hayando prob- 
lema ultimo tempo. 

A haya algun trahado extra na 
GKMB. Ultimo tempo ta ekip- 
ando e team pa haci e trabao 
aki. Ta innovando cu mashin 
nobo y tambe ta purba di inno- 
va e trabao door di busca otro 
manera di traha. 

Ta compronde cu bishita na 
cas tin biaha no ta full efec- 
tivo, door cu mayoria di e cas- 
nan tin biaha ta cera durante 
oranan di trabao. Pero ta pur- 
bando di otro manera pa busca 
otro tipo di haci midimento di 
molester di sangura, door di 
pone traps den bario, por yega 
nan propio conclusionnan, den 
cua bario tin mas problema, si 
of no. Esaki ta algo cu ta pur- 
ba di innova riba dje, pa por 
brinda miho servicio na comu- 
nidad. 

Bario di Pos Chiquito y Savaneta 
hopi molester di sangura 


I 



/ 


E barionan di Pos Chiquito y Sabana 
Basora semper ta sinti hopi molester di 
sangura, pero e ultimo lunanan el abira 
mas hopi. Esaki ta algo cu departamento 
di GKMB ta na altura di dje y a trece 
poco alivio pa e habitantenan. 

E director Luis Chong den un declara- 
cion duna recientemente, a bisa nan ta 
kere tin un problema grandi den e area 
di Pos Chikito y Savaneta. Pero esaki 
ta un problema di molester di sangura 
di mangel, esta sangura preto, cual tur 
mainta y atardi e barionan aki ta sinti e 
molester grandi di e sanguranan preto. 

GKMB ta den full swing ta purba di pre- 
veni esaki. E ta un sangura cu ta crece 
den e awa salo cu tin den e mangelnan. 
E ta un problema grandi awor aki cu e 
mangelnan ta hopi cera. 

Pa trata di alivia e molester tanto main- 
ta como atardi GKMB ta pasa spuit den 
e mangelnan pa preveni pa e sanguran- 
an aki por sigui broei y atardi ta purba 
tambe baha e cantidad di sangura door 
di pasa den e dos barionan aki pa baha e 
molester. Tin cu reitera cu e sanguranan 
aki no ta un peliger pa salud. Nan no ta 
transmiti Dengue ni Zika, ni Chikungu- 
nya. Pero si ta compronde cu e ta pica 
duro y ta un molester hopi grandi pa e 
barionan aki. 





ONLY AVAILABLE ON SUNDAY JUNE 16, 2019 
FROM 11:0 Oam TO IOiOOpm 
FOR RESERVATIONS CALL C297) 5S3 2S1S 


JkilpiJ v D 

M*E*N*U 

^4ppeiizet 

Fish Croquet 
Calamari Fritti 
Seafood Chowder 
Escargots 
Green Salad 


Fresh Catch of the day 
Jumbo Shrimp 
Grilled Sirloin 
Chicken Breast 


H)e$sett 


Chocolate Cake 
Caramel Flan 
'oe Cream 
~^fee or Hot Tea 


ó-nt'tée 

















8 


AWEMainta 


Diaranson, 12 juni 2019 



Luis Chong, hefe di GKMB, den un declara- 
ción duna, a papia di e temporada cu Aruba a 
drenta aden di yobida y kico esaki ta nifica pa 
e trabou di combatimento di e sanguranan cu 
por trece malesa. 

Mirando cu ta na cuminsamento di e tempo- 
rada, e ta wordo considera un temporada seco 
ainda pero den cual nan mester keda activo. 
Y hustamente ta probecha di e periodo aki 
pa manda mas tanto informacion posibel na 
pueblo riba kico nan mester haci pa combati e 
sanguranan peligroso. 

“Ora cu temporada di yobida drenta, e tra- 
bou ta bira hopi. Y tin menos tempo pa drenta 
pueblo, duna informacion y controla tambe e 
cas, tereno, negoshinan cu a lo largo por bira 
un problema,” segun director di GKMB, Luis 
Chong. 


ARUBA 

Rpuyut 


TIMESHARE 
FOR SALE BY OWNER 



T 


UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Ta tempo pa habitantenan controla criaderonan bon 

GKMB tin insecticida 
pa tira den awa cu 
no ta contaminoso 

Loke ta haci constant, ta bishita cas. Esey ta keda un trabao constante 
cu ta wordo haci. Bishita casnan un pa un pa controla posibel criadero- 
nan. Ya cu no tin awa, no ta haya hopi criadero aworaki. Pero si por 
informa e habitantenan cu cierto cosnan cu nan tin den nan cura of den 
vecindario di nan cas, por crea problema pa nan cas y pa e bario of e 
bisiñanan. 

En berdad e tempo aki, GKMB no tin hopi molester di sangura di Den- 
gue. Ta uzando e tempo mas tanto pa haci controlnan preventivo y duna 
informacion. 

Chong a splica cu personanan cu ta recoge awa di airco, no ta cuida es- 
akinan bon. Tin hende ta haci nan esfuerso, poniendo sea un sefta riba e 
bari of hemchi di awa, of ta haci’e limpi constantemente. Pero tin biaha 
ta haya personanan cu ta un tiki slap den esaki y por pasa mas cu un si- 
man cu un hemchi di awa y den un siman ey caba, por haya un criadero 
di sangura. 

Ta pidi tur persona cu ta haci uzo di awa di airco y den ora di temporada 
di secura, awa di yobida, pa por fabor cubri e hemchi of bari, of cualkier 
artefacto cu ta uza pa tuma e awa, cu un sefta of si no por, uza un tapa, 
den cual nan ta pasa un tubo y door di esaki ta acumula e awa. Esey no 
ta duna chens na e sangura pa drenta den e awa. 

GKMB mes ta uzando un variedad di insecticida. Aña pasa a bay riba 
insecticidanan cu ta “milieuvriendelijk”. Ta uzando un insecticida por 
ehempel pa mata sangura cu ta basa puramente riba azetanan natural 
di mata. Ta haya un bon feedback di esaki cu e ta yuda hopi bon. Tambe 
ta uz’e pa preveni criadero, ora cu haya pochi di awa, y cierto luganan 
cu tin awa para y cu tin larva den dje of ta premira cu por bay tin larva 
aden. Tin un otro tipo di insecticida cu ta uza cu ta basa riba biologia. 
E ta un bacteria, cu ta mata e larvanan. Pues e ta un forma di accion 
preventivo. 

Apart di esey, loke ta e trabao di mas grandi ta e ayudo di comunidad 
mes, ta keda eliminacion di posibel criaderonan. Unda cu tin awa para 
of por tin acumulacion di awa, mester ebmina esakinan of pone nan un 
caminda unda cu na no ta haya awa. 

GKMB primordialmente su tarea ta pa preveni sangura di dengue. Den 
e temporada aki no tin hopi di esey. Ta keda cu controlnan di cas pa 
prevencion. Den cierto barionan ainda ta haya criadero y tin cierto bari- 
onan cu ta haya e molester di e sangura di Dengue, pero ta buscando 
unda e origen ta di e problemanan aki. 

Na Santa Cruz tin un caso asina, caminda varios hende tin problema 
cu sangura di dengue. Pero ta buscando unda e origen di esaki y ta tu- 
mando tempo pa por pasa tur e casnan den e bario. 

No tin cambio den prijs 
di productonan petrolero 


209.5 



+I-0.0 Lti'liter 






Minister di Finansa, 
Asunto Economico y Cul- 
tura a anuncia e prijsnan 
nobo di benta di combus- 
tibel entrante awe 12 di 
juni 2019: Prácticamente 
no tin cambio. 

Gasoline unleaded-pre- 
mium: 209,5 cent p/ltr. 
(+/- 0,0 cent); Diesel LS a 
conoce un reduccion chiq- 
uito: 183,7 centp/ltr. (-1,3 
cent) y kerosin: 171,7 cent 
p/ltr. (+/- 0,0 cent) 

E prijsnan ta inclui BBO/ 
BAZV/BAVP. 


GRAND 

GRILL 


\ 


v 

• 'V 











10AM - 6PM 


JOIN US ! 
SATURDAY 

JUNE 15 

RECEIVE DISCOUNTS ON 

BBQ. GRILLS & ALL 

GRILLING ACCESSORIES 


UP TO 25%! 




WHO WILL BE 
THE BEST 
GRILL COOK? 






Fun activities for young and old, great prizes, 
demo's workshop's and so much more! 

Great entertainment by ROBERT JEANDOR 
Y SU SOLO BANDA SHOW! 


* 





mtles 


"Serving the good 


KOOYMANBV.COM 


KOOYMAN.ARUBA 


2 Xi 

funf ^ 

fflfieS REDEEM 

HJN M1LE5 


O 


THERE 1S SOMETHING TO DO 

VNO y KVK a uni forza pa crea oportunidadnan comercial 

Di dos sesion informativo encuanto 
tenders di World Bank pa reconstruccion 
Sint Maarten tabata bon bishita 



Camara di Comercio y Industria (KvK) a tene e di dos 
sesion informativo caminda a extende un invitacion 
na tur compania local cu ta opera den e sectornan di 
construccion, ingenieria, material, medio ambiente y 
maneho di proyectonan. 

E sesion aki ta pa trece informacion dilanti pa yuda 
Sint Maarten recupera despues di e horcan Irma cu na 
2017 a laga e pais bisiña completamente destrosa. 

Representantenan di World Bank (WB), Rijksdienst 
voor Ondernemend Nederland (RVO) y National Re- 
covery Plan Bureau (NRPB) a bin Aruba pa duna mas 
informacion encuanto e trabounan cu via e “National 
Recovery and Resilience Plan” (NRRP) ta wordo haci 
pa yuda reconstrui e pais bek. 

Via di e NRRP ta yuda na structura e inversionnan cu 
lo wordo haci via e Sint Maarten Recovery Reconstruc- 
tion and Resilience Trust Fund. 

Reino Hulandes a pone $550 miyon disponibel p’e fon- 
do aki n’esnan cu bin na remarke pa yuda den e recon- 
struccion. 

E di dos sesion aki a tuma lugar diabierna 7 di juni 
den auditorio di KvK. Aki representantenan di WB, 
NRPB y RVO tabata presente y a duna mas detaye 
riba e proyecto y contesta preguntanan. 

Sr. Randall Croes, miembro di directiva di KvK y sr. 
Erwin Arkenbout di VNO a duna palabra di bon bini 
n’esnan presente. 

Sr. Doekle Wielinga di World Bank a duna un resumen 
di e prome sesion y a elabora riba “Doing business with 
the World Bank”. 



Tambe el a conta over e programa di WB Tenders y 
duna splicacion con pa bin na remarke como comer- 
ciante den e sectornan menciona. 

Sra. Michelle Keane di WB a elabora riba e structura 
di e fondo y tambe e NRRP. Siguientemente sr. Claret 
Connor di NRPB a duna algun puntonan hopi intere- 
sante durante su presentacion encuanto e “National 
Recovery and Resilience Plan”. 

Sr. Jules van Son di RVO a elabora riba con sector priva 
por beneficia di e oportunidad aki via formacion di un 
proyecto conhunto (joint venture). Dor di forma parti di 
un joint venture cu compania internacional, regional of 
local tambe ta un forma con bo por bin na remarke pa 
un di e tenders di WB. 

Despues di un pauze a sigui cu un “break out” sesion 
cu e sres. Carlos Lago y Thijn Laurensse, representan- 
tenan di World Bank y NRPB. Na final di e programa 
di dia sra. Sonja Velthuizen, Directora di KvK a gradici 
e invitadonan y a termina e programa cu oportunidad 
p’esnan presente combersa y intercambia ideanan cu 
otro y haci networking. 

Pa mas informacion encuanto con bo tambe por tuma 
parti na yuda cu e reconstruccion di Sint Maarten tuma 
contacto via businessinfo@arubachamber.com . 

KvK ta mira esaki tambe como un bon oportunidad pa 
nos comerciantenan local profila nan mes riba mercado 
internacional. 

Pa mas informacion encuanto e presentacion y docu- 
mentonan di e “break out session” bishita nos pagina 
https://arubachamber.com/pages/sint-maarten/ y asina 
haya sa mas riba reconstruccion di Sint Maarten. 

Un biaha mas 

Trahadornan di 
Parke Arikok ta 
rabia cu maneho 

TRAHADORNAN di Parke Arikok tabata 
hopi rabia, pa cual dialuna ultimo tabatin 
un protesta. Parke Arikok ta conoci unda 
ultimo añanan tabatin hopi problema. 

E aña aki a inicia e discusion cu e directiva 
di Parke y tin diferente punto riba mesa, pa 
cual no por yega na un acuerdo. 

SEPPA a gana e derecho pa representa e 
trahadornan, pero constantemente tin prob- 
lema sin solucion. 

Magaly Brito, Secretario General di SEPPA 
a duna di conoce, cu e cambio di Director y 
hasta di Directiva ultimamente, cada uno 
cu nan propio forma di maneho. 

Tin 3 topico riba mesa, e.o. e Reglamento In- 
terno, e lista di obheccionnan y negociacion 
pa un CAO nobo. 

SEPPA dado momento a pone un banda e 
Reglamento Interno y a duna prioridad na 
salario y derecho di e trahadornan. 

Dia cu e trahadornan a bay over den e fun- 
dacion, por mira cu e Directiva nobo kier 
respeta deseo di e trahadornan y esaki ta 
causa di e friccion continuo. 

Segun Magaly Brito di SEPPA diferente 
carta a ser manda pe Directiva, nan mes 
tabata mira e posicion di e trahadornan y 
erornan cu mester a wordo cometi, pero no 
kier wordo coregi. 

Na mei directiva di Parke a manda un carta 
caminda ta mustra cu no tin nada mas. 

Finalmente Magaly Brito di SEPPA a spli- 
ca e motibo cu e trahadornan a pone trabou 
abou, y ta goza sosten di SEPPA, ta pasobra 
directiva no kier duna claridad na maneho 
y tene nan mes na palabracionnan haci. 
SEPPA a duna Directiva y a informa e Min- 
ister tambe, cu lo e trahadornan lo mantene 
nan derechonan of bin dilanti y bisa kico 
nan kier porfin. 

Prome Minister Evelyn Wever-Croes: 

Gobierno di Aruba tin tur atencion riba e 
impacto di e crisis migratorio di Venezuela 

Combersacionnan ta andando pa yega na un protocol entre cuerpo policial y Marina Real 



PA loke ta trata e situacion na Venezuela mes, 
Prome Minister durante conferencia di prensa se- 
manal di Gobierno di Aruba dialuna mainta, ta in- 
dica cu esaki no ta un crisis di Venezuela so mas, 
tampoco un crisis di region so mas, sino un crisis 
mundial. Por lo tanto, e comunidad mundial mester 
lanta y asumi e responsabilidad. 

“Nos na Aruba ta haciendo nos parti den e reto in- 
mensamente grandi aki. Y awoki ta tempo pa otro- 
nan tambe haci nan parti. Na Aruba, apesar di 
tur esfuerso cu ta wordo haci pa intercepta y stop 
botonan ilegal drenta nos pais, ainda nan ta sigui 
drenta”. 

Prome Minister a indica cu apesar di tur esfuerso 
cu a wordo haci den maneho di Gobierno ainda no 
ta suficiente. Esaki ta mustra tambe e magnitud 
di e problematica aki. Gobierno ta intensivando e 
esfuersonan. Awo lo cuminsa combersacionnan cu 
Marina Real tambe pa asina yega na un protocol 
entre cuerpo policial y Marina Real pa asina cera 
nos fronteranan completamente pa e actonan ilegal 
aki cu ta tumando luga. 


“Esaki no ta locual nos kier y tin mester na Aruba. 
Aruba awor aki mester di trankilidad y siguridad”. 

Durante su bishita na Hulanda, Prome Minister a 
reuni cu Premier Rutte, Secretario di Estado Ray- 
mond Knops, Eerste y Tweede Kamer riba e tema 
di Venezuela. Ta importante, segun Prome Minis- 
ter pa nan tende for di dje mes den nomber di Aru- 
ba, kico e impacto di e crisis di Venezuela tin riba 
Aruba, na unda cu el a haci un peticion pa nan tene 
cuenta cu esaki. 

Hulanda a informa cu lo pone 23.8 miyon Euro dis- 
ponibel e aña aki pa atende cu e impacto di e crisis 
di Venezuela riba nos pais. Gobierno di Aruba ta 
den e proceso pa entrega e lista di loke cu tin mes- 
ter pa haci Aruba mas sigur. 

Entre otro mas radar, mas proteccion y vigilan- 
cia di nos costanan, mas botonan pa controla nos 
costanan mas miho, mas asistencia na e proceso- 
nan di peticionnan di asilo. 

Prome Minister a enfatisa cu e 23.8 miyon Euro aki, 
Aruba lo no ricibi como placa. Hulanda ta cuantifica 
den kico nan ta bay yuda Aruba y Corsou cu e placa 
disponibel aki. P’esey Gobierno ta trahando riba un 
lista mas structural di locual mas nos tin mester pa 
inclui den e lista aki pa Hulanda yuda nos cu ne. 

“Venezuela ta pasando momentonan dificil cu ta 
ocasiona cu Aruba ta pasando den momentonan 
tenso. Gobierno di Aruba ta prepara y ta trahando 
riba tur area pa mantene cabes riba awa y mantene 
e crisis y su impacto bou di control. Pero tambe ta 
importante pa nos conta riba tur ciudadano di pais 
Aruba. Mi ta pidi e comunidad di Aruba pa tin mas 
pasenshi mientras nos ta mira e miho manera pa 
atende cu esaki. Na e momentonan aki nos tin mes- 
ter trankilidad na Aruba. 

Gobierno tin tur atencion riba e tema aki”, Prome 
Minister Evelyn Wever-Croes a duna di conoce. 

Parlamentario mr. drs. Arthur Dowers 

Conseho na Minister Rudy Lampe, 
stop plan pa uni SPO-nan y trece trankilidad 

Reunion dialuna atardi entre SIMAR, SEPPA y Minister, un esfuerso envano! 



Parlamentario Arthur Dowers ta 
convenci cu e Minister nobo di Ense- 
ñansa no tin un idea di kico e ta haci- 
endo, pio unda e kier hiba enseñansa 
di Aruba. Prome impresion cu e ta 
duna ta cu e ta hopi bruha y no tin 
un liña unda e ta bay. 

Esaki tabata e prome reaccion di Par- 
lamentario Arthur Dowers despues 
di a participa den un reunion entre 
e sindicatonan SEPPA, SIMAR cu 
Minister Rudy Lampe. 

Den su declaracion Arthur Dowers a 
bisa cu e mandatario kier sigui cu e 
plannan y maneho di Gobierno ante- 
rior, manifestando cu e plannan an- 
terior ta excelente y admitiendo cu ta 
hopi bon trabou a haci y ta algo cu 
Dowers ta hopi contento di a scucha 
e expresionnan ey. 

Locual si cu e ex mandatario y awor 
Parlamentario a sinti cu no a bin di- 
lanti ta liderazgo di parti Minister 
Lampe. 

“E tin cu tuma control riba e situa- 
cion cu ta bibando actualmente den 
enseñansa caminda e ta dunando e 
impresion cu e ta bou guia di un gru- 
po externo cu interes propio, cu ta 
pone tuma decisionan incomprendi- 
bel.” 

Discusionan cu a bin dilante den e 
reunion di dialuna, ta cu e Minister 
kier “fuseer” dos scol den enseñansa 


special, mientras di otro banda e scol- 
nan ta informa cu e situacion actual 
no ta permiti esaki. 

Tin situacionnan cu mester tene na 
consideracion manera riesgonan cu 
ta core pa locual ta trata seguridad 
como tambe e riesgonan cu tin riba 
trankilidad di e muchanan, cual ta 
preocupacionnan cu a keda presenta 
hopi bon p’e docentenan. 

Conseho cu Arthur Dowers a duna, 
ta pa Minister Rudy Lampe para tur 
plan cu e tin den e direccion aki, haci 
un declaracion inmediato di esaki y 
no warda te aki 2 siman manera el a 
pidi n’e docentenan. 

Un yamada tambe e ta haci n’e Par- 
lamentarionan cu ta sostene e Gobi- 
erno actual, algun di nan ta maestro 
di scol y cu a bisa di tin eneñansa na 
pecho, pa no laga e situacion aki sigi 
manera e ta bayendo awor. 

Mester bin trankilidad bek den ense- 
ñansa, vooral den enseñansa special 
y trece trankilidad pa alumno, may- 
ornan y decision mester cay awor. 

E Minister a papia di inovacion, algo 
cu Parlamentario Dowers ta haya ta 
positivo, y cu a haya su inicio caba 
den gobernacion di AVP. Pero henter 
e proceso di inovacion ta caminda 
cu Minister Lampe a faya drastica- 
mente den dje, unda e kier bin pre- 
senta un curiculum nobo. 

Un curriculum cu partido AVP a tra- 
ha riba dje caba den gobernacion an- 
terior, pero cu a keda para pa 2 aña 
bou di su responsabilidad. 

E no a acerca ningun hende di veld 
y awor kier bin cu e sorpresa p’e 
docuentenan di union di e scolnan. 


“E no a haci su huiswerk, e no a 
prepara y tin cu zorg awor pa trece 
trankilidad y para “fuseering di Sta. 
Cruz cu Brazil p’asina duna tur hen- 
de trankilidad. Esaki sigur ta hopi 
escencial p’asina ey nan por haci nan 
trabou di guia e muchanan na resul- 
tadonan positivo pa pais Aruba.” 

Parlamentario mr. drs. Arthur Dow- 
ers a menciona tambe cu no ta por- 
nada a separa e dos scolnan aki for 
di otro y ta algo cu a pasa bou di su 
maneho y den AVP su gobernacion. 
Saca SPO for di EPB p’asina dun’e 
su mesun localidad tabata pa trece 
trankilidad y harmonia den e tipo 
di enseñansa caminda cu e situacion 
actual no ta contribui n’e harmonia 
cu mester tin. 

Banda di conocemente ta formacion 
di hende y crea ambiente “safe” sigur 
pa nan desaroya nan mes. E Minis- 
ter aki no ta contribuyendo n’esey na 
momentonan aki. 

Un apelacion ta bay na dje p’e reca- 
pacita. Ta kita harmonia y pone gran 
cantidad di hende den intrankilidad. 

Na final Dowers ta enfatisa e hecho 
cu aunke e reunion a tuma lugar riba 
un dialuna, un sin fin di maestro a 
presenta p’asina demostra e impor- 
tancia cu e reunion aki tin pa nan. 
Sorprendente pa mira e acogida y 
sigur e ta refleha con pisa e intranki- 
lidad aki ta biba cerca nan. Ta pidi pa 
Minister Lampe recapacita, di bandi 
partido AVP nan ta manda un señal 
cla cu nan ta sostene e docentenan y 
ta apela n’e Minister pa tuma conse- 
ho y para rapidamente e plannan cu 
e tin n’e momentonan aki cu a trece 
tanto intrankilidad den enseñansa. 

Minister Glenbert Croes participando den 
International Labor Conference na Suisa 




RECIENTEMENTE un delegacion di Aruba enca- 
besa pa Minister Glenbert Croes, consistiendo di rep- 
resentantenan sindical y comercial, a biaha pa Suisa 
pa atende e International Labor Conference. Ta reso- 
lucionnan di e conferencia aki cu ta determina e stan- 
dard cu tur Pais afilia, incluyendo Reino Hulandes, ta 
atene su mes na dje. 

E aña aki tin dos aspecto laboral cu tin prioridad du- 
rante dicho conferencia cu ta salud y siguridad, cu en- 
fasis riba acoso sexual na pia di trabou, como tambe 
futuro di trabounan. E mandatario, kende tin su vision 
riba tereno laboral, tin specialmente e hobennan na su 
curason. 


Hobennan cu ta e futuro di nos pais, cu ta futuro lider- 
nan di nos pais, tin tur atencion di e mandatario. Y 
durante ambos punto, e lo sa di introduci interes di e 
hobennan den dje. 

Otro tema cu tambe tin hayando atencion e aña aki na 
ILO ta salario minimo. Conhuntamente cu su colega di 
Corsou, Minister H. Koeijmans, durante e prome dia 
di e conferencia, e mandatario di Aruba a reuni cu Sr. 
Patrick Belser cu ta e specialista riba salario minimo 
di ILO den presencia di representantenan di gremio 
sindical y comercial di Aruba y Corsou. 

Despues di esaki e delegacion a reuni cu Sr. Frank- 
lin Muchiri cu ta e specialista di Salud y Siguridad na 
Trabou di ILO. 

Ainda ta fresco den memoria, cu durante e Dialogo Tri- 
partiet Social Laboral di Aruba cu a tuma luga den 
luna di April ultimo, e ley di ARBO a haya tur aten- 
cion. E ley, cu ta canando su proceso, ta stipula siguri- 
dad y salud na pia di trabou cu ta encera tambe e as- 
pecto di acoso sexual cu ta halto riba e agenda di ILO 
2019. Pues Aruba ta riba e bon caminda y bon prepara 
riba e tema aki. 

Un prome dia sumamente fructifero y intensivo despu- 
es di a asisti na e apertura oficial na Palacio di Na- 
cionnan Uni. 

Premier Evelyn Wever-Croes: 

Comunidad Portugues na Aruba ta data di añanan 60 






DIALUNA 10 di juni, e comunidad Portugues riba nos isla a cel- 
ebra dia di Portugal y dia di Luis Vas de Camoes, simbolo di pa- 
triotismo Portugues, y dia di comunidadnan portugues. Na Aruba, 
esaki ta e di 54 aña cu e comunidad Portugues na Aruba a cum- 
insa celebra e dia aki na Aruba. Atardi a tuma luga e ceremonia 
protocolar na Wilhelmina Park. Premier Evelyn Wever-Croes na e 
ocacion aki a duna un discurso na unda cu el a gradici e comunidad 
Portugues riba nos isla pa e contribucion cu nan a haci durante 
hopi aña pa desaroya nos pais. 

“Un pueblo cu kier ta liber, mester di su simbolonan di libertad, y 
e bandera y himno di un pais, su celebracion nacional ta e prueba 
mas importante di un pais liber. Y ta un honor pa mi, den nomber 
di Gobierno di Aruba, di por celebra e fecha importante aki cu boso, 
mescos cu boso tambe ta celebra hunto cu nos nos dia di himno y 
bandera. 

E comunidad Portugues na Aruba ta data desde añanan 60, y ta 
varios generacion cu a contribui na e comunidad multi cultural di 
Aruba. 

Esnan cu a bin di Portugal ta conoci como hende cu ta traha duro 
y semper amable. Personanan cu a busca un miho futuro pa nan 
famia, y cu dignidad y trabou duro, a logra esaki, y mester ser bisa, 
sin sacrifica balornan ni su origen. 

Varios di boso a laga boso hogar y boso famia, pa bin establece na 
Aruba, y a haci di Aruba boso hogar. Sr. Betico Croes, kende ta 
wordo considera e libertador di Aruba, a bisa cu Arubiano no ta 
solamente esun cu a nace na Aruba. Si abo a nace na otro pais, y bo 
a haci Aruba bo hogar, abo tambe ta Arubiano. 

Riba e dia nacional di Portugal mi kier felicita tur ciudadano Por- 
tugues, especialmente esnan residencia na Aruba, y gradici boso 
pa yuda nos desaroya nos economia. Den e transcurso di añanan 
hunto nos a experiencia bon tempo y menos bon tempo na Aruba, y 
toch boso a keda, demostrando asina boso determinacion pa lucha 
pa e progreso di boso mes, y di Aruba. Danki pa kere den Aruba. 
Nos pais ta enfrentando retonan enormemente grandi, retonan fi- 
nanciero, retonan social, retonan economico y retonan cu e crisis 
den Venezuela. Nos no mester tin miedo di e retonan aki, pasobra 
nos pais a enfrenta retonan similar den pasado. Y mescos cu den 
pasado, e biaha aki tambe mi tin tur confiansa cu nos lo vence e re- 
tonan contal cu nos ta uni. Uni nos lo vence e retonan y desafionan. 
Uni nos lo vence tur obstaculo cu lo crusa den nos caminda, y uni 
nos lo logra e bienestar di nos pueblonan, cu tanto nos ta anhela. 
Pabien! Y cu Dios bendiciona henter e comunidad Portugues y di 
Aruba. Muito Obrigado! Masha Danki!”, ta palabranan cu Premier 
Evelyn Wever-Croes a expresa den su discurso na e celebracion di 
Dia di Portugal. 

Durante di Proyecto Pitch Time di CEDE Aruba 

Aruba Bank ta scoge 
e "pitch" di CBTL: 
Ban Lesa Hunto 

DURANTE di e proyecto di CEDE Aruba, 
Pitch Time, caminda cu hobennan a siña “pitch” 
un plan/proyecto, pa por haci un impacto positivo 
den nos comunidad, y yuda instancianan cu nece- 
sidad na Aruba riba termino largo. Aruba Bank a 
escoge pa sostene Centro di Bario Tanki Lender 
cu nan proyecto di Ban Lesa Hunto. 

E proyecto aki ta enfoca riba stimula muchanan 
pa lesa cu ayudo di eReaders. Un e Reader ta un 
tipo di “Tablet” special pa lesa cu por warda miles 
di buki. 

E eReader ta duna e mucha e opcion ora di lesa 
pa por ahusta e size y espacio di e texto p’asina 
yuda si tin dificultad pa lesa. Den caso cu no ta 
compronde un palabra por klik riba e palabra pa 
haña sa e significado sin interumpi e lesamento 
di e mucha. 

E skina di lesa lo ta na Centro di Bario Tanki 
Leendert. Lo tin bean bags y muebles comodo pa 
haci e espacio ameno. Esaki ta pa promove lesa- 
mento especialmente pa muchanan di bovenbouw 
cu tin hopi buki pa lesa. E skina di lesa no ta lim- 
ita hende di bin cu nan mesun buki si nan tine. 

Aruba Bank ta satisfecho di por contribui pa haci 
e deseo di e proyecto Ban Lesa Hunto un realidad 
pa Centro di Bario Tanki Leendert. 

Parlamentario Robert Candelaria (AVP): 

Instancianan uniendo forsa pa 
logra un isla mas acesibel 

Pronto “ParkeerKaarten” pa chauffeurnan cu limitacion fisico lo bira realidad! 


“HOPI contento cu iniciativa cu Monumenten Fonds 
a tuma pa bin cu un reunion mensual”, esaki tabata 
palabranan di Parlamentario di fraccion di AVP, Rob- 
ert Candelaria, despues di a sinta siman pasa den un 
reunion cu diferente stakeholders cu tin di haber cu 
mehoracion di e posibilidadnan pa ciudadanonan cu 
un limitacion fisico den comunidad. “E reunion tabata 
hopi fructifero!” 

Topico di e reunion tabata pa analisa con Monumenten 
Fonds y otro instancianan cu ta traha cu personanan 
cu limitacion por uni forsanan hunto pa yuda e grupo 
den nos comunidad cu ta creciendo cada dia. 

A mira cu e deseo t’ey pa traha hunto, locual cu falta 
ta con pa haya otro, con pa haya e diferente special- 
ismo, esnan cu e ideanan, con pa trece nan hunto pa 
mira kico t’e cambionan cu mester pa zorg cu e lugar- 
nan cu ta monumentonan bira acesibel. 

Di su banda Parlamentario Robert Candelaria ta mira 
cu esun cu ta cla pa bira mas acesibel, mirando peti- 
cion di comunidad, ta nos Stadhuis. Sigur esaki ta difi- 
cil, pasobra e ta un monumento, buscando forma con 
pa haya ciudadanonan cu no por cana, logra drenta y 
presencia of ta parti di casamento di famia of porta su 
mes. 

“E pensamento cu ora nos traha hunto, cu nos mira e 
“Big Picture” caminda tur hende den nos comunidad 
por participa, por ta mobiel y logra tur cos manera nan 
no tabatin limitacion, nos a dal e paso den e bon direc- 
cion”. 

E Parlamentario a bisa despues di e reunion di ta ma- 
sha contento di a mira e diferente organisacionnan cu 
tabata hunto, contento di por a invita e plataforma pa 
haya representacion di tur e 14 fundacionnan cu ta 
traha cu hende cu limitacion pa cada un contribui di 
nan parti pa logra un stap grandi p’e grupo aki den 
comunidad. 



“Mi no ta un experto, mi no tabata activo den esaki 
nunca pero despues cu nos amigo Jos Solognier, den 
feliz memoria, a trece e peticion aki dilanti, mi ta sigui 
traha riba dje te dia nos logra” asina Robert Cande- 
laria a expresa. 

For di december 2018 a cuminsa e peticion y ta keto 
bay den comunicacion frecuente cu Cuerpo Policial pa 
logra haya finalmente e “parkeerkaarten” pa chauf- 
feurnan cu limitacion por para legalmente y tur esnan 
cu ta ta uzando e parkeo sin permiso, cu Polis por ac- 
tua contra nan. Sigur hopi mas idea a bin dilanti den 
e reunion, cu awor lo mester concretisa un pa un. 

Sin cu esaki ta su area di experticio, Candelaria kier 
logra trece a topico aki dilanti den diferente angulo, 
pa mas hende den comunidad carg’e, pa logra cu es- 
nan cu limitacion ta sinti cu nan por move mescos cu 
tur otro hende riba nos isla. 

Ta yen’e di speransa y bon sentimento ora mira par- 
ticipacion e mainta den e reunion cu tur presente. 

Keiromento a caba te na GNC y despues pa Venezuela 



WEEKEND cu a pasa pa ta exacto diado- 
mingo anochi (7’or) un keiromento den auto 
a caba pa un grupo di stranhero. 

Durante partuya diadomingo anochi Polis 
a topa cu un Toyota Corolla panort di ro- 
tonde nobo di Alhambra. E vehiculo tabata 
staciona pariba di caminda, cerca di e Golf 
Course. 

Den e auto tabatin dos homber y un muher. 
Ningun ta local. Debi cu nan no ta local Po- 
lis a puntra nan pa nan papelnan, y tabata 
caminda cu nan no por a mustra autoridad 
esaki. 

Nan ta procedente di Venezuela. 

Asistencia di mas Polis a wordo pidi, y tam- 
be a pidi pa un transportwagen cu a yega pa 
hiba nan Warda di Polis na Shaba. 

Despues a pasanan over pa Warda nos Cos- 
ta. Si nan papelnan no ta na ordo tur lo wor- 
do expulsa. 

Richard Arends Parlamentario den fraccion di AVP: 

Gobierno mester partner-up cu comercio pa por inova! 

E-Aruba Business Seminar a siña nos cu esaki t'e ruta pa acelera nos economia 



DIASABRA a tuma lugar e di 4 edicion di e-Aruba 
Business Seminar den Renaissance Convention Cen- 
ter. Parlamentario di fraccion di AVP, mr. drs. Rich- 
ard Arends a atende y a nota cu e aña aki a enfoca 
riba topiconan manera Marketing Trends, Social Me- 
dia, Innovation Digital Marketing, Entrepeneurship y 
mucho mas. 

Parlamentario Richard Arends ta aplaudi e platafor- 
manan aki. For di su inicio, Ministerio di Asunto Eco- 
nomico di Gobierno anterior a contribui n’e foronan 
aki. 

E tin varios aña ta sigui e iniciativanan aki y sigura- 
mente e desaroyo di “social media” aki na Aruba. Par- 
lamentario Arends tabata orador invita na 2017 como 
Minister di Asunto Economico. 

Den su punto di bista, esaki ta locual cu bo kier mira: 
Un Gobierno cu ta practica inovacion den realidad y 
tumando pasonan concreti pa haci e-goverment posi- 
ble. 

P’esaki Gobierno no por haci’e su so. Ta imperativo 
pa partner up cu sector priva. 

Esaki ta escencial pa Bo por tin un economia moderno 
y sostenibel. 

Un biaha mas a ser demostra cu tecnologia, IT y inova- 
cion t’e aceleradornan di Bo economia y di crecemento 
economico. 

Parlamentario Richard Arends a nota cu riba nivel 
mundial di hopi inovacion cu lo wordo introduci e lu- 



nanan nos dilanti pa locual ta trata “Social media”, pero 
tambe otro formanan unda “artificial intelligence” ta 
bin pa haci bo empresa hopi mas atractivo, pero tambe 
den e forma di comunicacion entre cliente, caminda cu 
enbes di tin e consumidor n’e final di e liña, awor e ta 
bira e parti central di hacimento di negoshi. 

Inovacion ta bin na momento cu Gobierno y sector pri- 
va traha hunto. Esun no por logra sin e otro y esaki 
ta algo cu sigur mester tene na cuenta. Durante Gabi- 
nete Eman a purba duna e prome pasonan pa cu esaki, 
caminda diferente actividad, incluyendo “hackatons” 
p’e area di caya grandi, pero lamentablemente a pone 
esakinan un banda y ta mira cu e ta bay perdi. 

No ta desconoci cu un economia di experiencia ta loke 
ta conta awendia. Gobierno y sector priva mester tra- 
ha hunto pa exito den economia, asina Richard Arends 
a bisa na final. 

Tres tire 
horta for di 
dienstwagen 
di LAR 



DIALUNA mainta Polis y tambe Foren- 
sys a wordo pidi na LAR (Landsverordening 
Administratieve Rechtspraak), pa un caso 
di destruccion y ladronicia. 

Na yegada Polis a topa cu un Kia Rio, cu 
tabata falta 3 wiel. Segun nos a compronde, 
tur diabierna e auto aki ta wordo poni parti 
patras di Watertoren unda nan ta situa y ta 
cera e cura of heki. 

Lamentablemente durante weekend un of 
mas hende tabatin mester di algun wiel, y 
enbes di bay cumpra a drenta e cura y horta 
tres. Posiblemente nan a wordo stroba di 
bay cu esun di 4. 

Autoridad lo a keda di tira bista rond pa 
mira si tin Security Camera cu por a capta 
algo. 

Parlamentario Edgard Vrolijk (MEP): 

"Dia 6 di juni 2019 Parlamento a tuma curashi pa 
salvaguardia y protega nos Status Aparte" 



DIA 6 di juni 2019 e ley di LAFT a ser trata den Par- 
lamento. Un ley hopi importante cu na 2015 a ser pasa 
unda ta duna e organo conoci como CAFT e autoridad di 
controla nos finanza y cu si na final di dia esaki no ta na 
ordo, Hulanda lo por actua y duna Aruba instruccion pa 
por cumpli cu e normanan stipula den e ley. 

Hopi den pueblo a pensa cu e yegada di e organo di CAft 
aki, maske cu e ley di LAFT tabata completamente incon- 
stitucional, tog a crea e perspectiva cu lo controla Mike 
Eman y AVP di sigui malogra finansa publico di e pais aki, 
unda cu na 2014 nos a haya un KB a base di articulo 43 
lid 2 di Statuto di Reino, pa mal gobernacion (mal maneho 
financiero), segun miembro di MEP, Edgard Vrolijk. 

CONTROL DI CAFT NO A DUNA FRUTO 

E organo CAFT a ser institui dia 25 augustus 2015 y taba- 
tin e tarea di controla finanza di nos pais unda cu pa 2018 
Aruba lo mester a conoce un surplus y asina nos por ta riba 
e caminda pa un finansa publico duradero y sostenibel. 
Pero lamentablemente nos ta na 2019 y ainda nos no por 
logra e normanan stipula den e ley di LAft di 2015. 

Motibo ta cu na 2017 ora a haci cambio di Gobierno a bin 
topa un Aruba cu un deficit di 131 miyon florin pa aña 
2017, enbes di un deficit di 25 miyon. Pa aña 2018 AVP y 
Mike Eman no a laga presupuesto 2018 traha atras y na 
final e Gobierno nobo mester a primi aki aya pa por a re- 
duci e 275 miyon di deficit, unda cu esaki mester tabatin 
un surplus di 25 miyon, pueblo na final a conoce un deficit 
di 137 miyon. 

Pues pueblo tin di realisa cu e control di CAFT no a duna 
su fruto y bo wak e trend di CFT den e otro paisnan di 
Reino tampoco ta dunando su frutonan, pero si ta percura 
pa yena e pueblo cu medida y unda cu no por inverti den 


proyectonan y ainda na final nos por yega na un finanza 
duradero y sostenibel. 

Y cada bes ta haya instruccionnan pa por sigui corta y 
pone mas y mas medida riba pueblo mientras nan econo- 
mia ta empeorando sin mira resultado di e supervision. Y 
ta p’esey nos di Parlamento a dicidi di cambia e rumbo di 
pais aki, Edgard Vrolijk a sigui splica. 

CAMBIO DI E LEY DI LAFT 

Dia 6 di juni 2019 Parlamento di coalicion a tuma e cu- 
rashi pa salvaguardia y protega nos Status Aparte, unda 
cu nos a cambia e ley di LAFT pa salvaguardia nos auto- 
nomia financiero unda cu nos a mantene CAft den su for- 
mato, pero cu awor CAFT tin di raporta directamente na 
Parlamento di Aruba y esaki tin e deber di actua contra su 
mesun Gobierno pa percura cu Gobierno cumpli cu e nor- 
manan stipula dor di nan mes, y asina por logra stabilisa 
nos finansa publico a corto tempo. 

Den e formato nobo aki Parlamento tin un tarea extra y 
sigur pa tambe duna realse n’e funcion como organo di 
mas halto di pais Aruba, unda cu Gobierno tin di duna 
cuenta na Parlamento. Y sigur cu e cambio unda cu CAft 
lo t’e organo cu lo investiga y duna su recomendacion na 
Parlamento y cu esaki lo tin di percura pa su mesun Gobi- 
erno actua na un manera responsabel cu placa di pueblo. 

AVP A VOTA CONTRA E LEY Y AMIENDA 

No por a spera otro, pasobra ta AVP mes a hiba durante 
nan gobernacion di Gabinete Mike Eman 1 y 2 un mane- 
ho financiero unda cu pais Aruba su debe a ser redobla y 
unda cu un debe na GDP cu na 2009 tabata 43% na 2018 
esaki tabata 90%. 

Y sigur cu esaki nan a crea e posibilidad cu Hulanda por a 
pone man riba finansa di pueblo di Aruba pa nan irespon- 
sabilidad. 

Y manera Edgard Vrolijk a bisa nan no por bay cu esaki, 
pasobra un bes un traidor, semper un traidor y esaki t’e 
caracteristica di partido AVP, unda cu cualke oportunidad 
cu nan haya pa purba cambia y caba historia di Aruba 
nan lo keda purba esaki y ta keda na pueblo si cada bes 
ta brinda nan e oportunidad di por masacra nos finanza y 
keda insisti pa pone nos bek directamente bao di Hulanda 
y trata na cambia historia di nos pais. 








22 


AWEMainta 


Diaranson, 12 juni 2019 


Minister Ruiz-Maduro a ricibi dos buki di 
sr. J ohn H. Gray kende a wordo inspira pa Aruba 


SIMAN pasa Minister Ruiz-Maduro di 
Cultura a haya bishita di e escritor John H. 
Gray, kende a presenta n’e mandatario dos 
di su obranan, ‘Journey of Betrayal’ y ‘Jour- 
ney to Unknown Consecuences.’ Sr. John 
Gray ta un turista cu a haci Aruba su di dos 
cas y a inspira pa scirbi su bukinan. 



Sr. John Gray ta di New Zealand, pero ta 
residencia na Canada. Su bukinan ta wordo 
exibi den biblioteca na New Zealand y asina 
te otro banda di mundo nos dushi pais Aru- 
ba ta wordo conoci. 

Minister Ruiz-Maduro ta gradici sr. John 
Gray pa su bunita gesto pa haci Aruba con- 
oci den su bukinan. E mandatario tambe a 
gradici sr. John Gray pa a haci Aruba su di 
dos cas ya caba pa 19 aña largo. 




SINTONISA tur merdia, 
RADIO GALACTICA 99.9 
I PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 


F/7? 

Peticion pa 
Stadhuis y otro 


mas acesibilidad na 
edificionan Monumental 



SIMAN pasa a tuma lugar un reunion, cu pa Monu- 
menten Fonds tabata special, mirando cu e aña aki 
nan ta introduci e “Guest of the Month” y p’e motibo 
aki mes nan ta contento y orguyoso di por a haya dife- 
rente “stakeholders’ y e plataforma presente den re- 
union. 

Esencia di e reunion tabata pa logra haya tur hende 
riba e mesun liña y mira con pa haci monumentonan 
mas acesibel p’esnan cu limitacion, semper y cuando e 
maneho di e fundacion duna espacio pa realisa e meta. 

Di su banda e Director a bisa cu manera tur otro fun- 
dacion, nan tambe tin nan reto y cu den e reunion a 
haya oportunidad di duna splicacion amplio n’e plata- 
forma con e situacion ta y tambe di e otro banda pa 
siña for di nan kico ta posibel. 

Na final a ricibi un carta caminda ta acerca y pidi yu- 
dansa na Monumenten Fonds pa ahustacion di Stad- 
huis, mirando cu e ta un di nan edificionan, pa mira 
con pa haci esaki mas acecibel na personanan cu limi- 
tacion. 

Peticion ta pa ahusta acesibilidad mirando e edificio 
ta dificil pa tur hende subi y forma parti di momen- 
tonan unico, manera esnan cu ta casa. No solamente 
lo tene cuenta cu limitacion fisico pero tur clase di lim- 
itacion p.e. tambe limitacion visual. E reto ta cu como 
monumento mester tene cuenta cu e diseño original, 
pa preserva e parti autentico di e edificio. 


* 



Anne Witsenburg a remarca cu 100 aña pasa no ta- 
batin lift of rampa na edifcionan como cu antes bo no 
tabata mira hopi hende sali for di cas cu rolstoel. Den 
transcurso di añanan esaki a cambia y awor a bira 
e reto pa haci cambio aunke semper kedando den e 
reglanan di monumento. 

E Directora di Monumenten Fonds ta bisa cu, e ta hopi 
contento cu Fundacion Museonan Arubano tambe a 
forma parti di e reunion. 

Pasobra nan tin 4 museo actualmente bou nan encargo 
y tres di nan ta den un monumento y cu di nan banda 
ricibiendo un cantidad di bishitante, incluyendo esnan 
cu limitacion. Nan tambe lo kier mira e cambionan aki 
tuma lugar. For di e reunion a constata cu tur hende 
ta riba e mesun liña y sigur por mira yudansa mutuo 
di importancia y na beneficio di tur hende. 

Minister Dangui Oduber: 

Prome edicion di Aruba Health Fairtabata un exito! 


MINISTER di Salubridad Publico sr. Dangui 
Oduber tabata presente n’e Feria di Salud cu a 
tuma lugar diasabra atardi riba e tereno di AZV. 
Aki e mandatario a duna su discurso, unda el a 
gradici AZV pa bin cu e bunita iniciativa pa or- 
ganisa e “Aruba Health Fair” y tambe tur e bend- 
edornan cu a participa n’e evento pa haci esaki un 
exito. 

Meta di e AHF tabata pa informa y conscientisa e 
comunidad di Aruba tocante cuido di salud. Hunto 
cu tur partnernan riba tereno di salubridad, pa 
duna un bon bista p’e siguiente añanan. Conscien- 
tisacion tocante movecion, come saludabel, habi- 
tonan saludabel, den corto, tur kico un bida salu- 
dabel ta encera. 

Tambe den e AHF a informa comunidad tocante su 
derecho y obligacionnan incluyendo e ehecucion di 
e ley AZV. Un atardi hopi informativo den un es- 
fera familiar, unda a bende cumindanan, producto 
nan saludabel y comunidad por a haci un chekeo 
medico, segun e mandatario. 

E mandatario a splica cu su vision ta pa promove 
un mihor cuido medico, pero tambe un mihor cali- 
dad di bida p’e población di Aruba. Pa añanan nos 
sistema di cuido medico ta inverti den medicamen- 
to y e costo di esaki ta keda aumenta mas y mas. 

Y esaki ta un otro motibo pakico e Gobierno aki 
ta compromete su mes na duna atencion real na e 
parti preventivo. 

Aruba Health Fare a trece e informacion y educa 
e comunidad na un forma interactivo, esaki sigur 
ta cuadra cu e maneho di Gobierno segun e man- 
datario. 

Finalmente Minister Dangui Oduber kier a felicita 
Director di AZV, sr. Ruben Goedhoop y ful e team 
di AZV cu e evento grandi di Aruba Health Fair. 
Tambe e Minister a gradici tur stakeholders cu a 
atende e feria. Un evento hopi exitoso cu sigur a 
contribui na conscientisa pueblo pa hiba un bida 
mas saludabel. 

Un experiencia deportivo superior pa comunidad completo 

Aruba Bank ta patrocinado principal pa 
transmision di Copa America 2019 

Tele Aruba lo transmiti tur wega 



ARUBA Bank, e unico banco cu 
ta carga nomber di nos pais a di- 
cidi di partner cu nos planta nacio- 
nal Tele Aruba, den un esfuerso pa 
facilita cobertura y transmision di 
henter e campeonato di futbol di 
henter e continente Americano. 

Copa America Brasil 2019 lo t’e 
di 46 edicion di e campeonato in- 
ternacional di futbol organisa pa 
CONMEBOL. 

E aña aki Brazil t’e anfitrion, mien- 
tras cu Chile, cu a titula campeon 
dos biaha caba, lo ta defendiendo 
su titulo cu el a gana den e torneo- 
nan di aña 2015 y 2016. 

Copa America 2019 ta tuma cum- 
insa for di dia 14 di juni te cu dia 
7 di juli. Tin un total di 12 ekipo 
di 2 confederacion participando 
e biaha aki den 5 ciudad di Bra- 
sil, esta Salvador, Rio de Janeiro, 
Sao Paulo, Belo Horizonte y Porto 
Alegre. 

Pa por oficialisa e momento his- 
torico aki, a organisa un ceremo- 
nia na Aruba Bank mes, den cual 
gerencia di e banco a firma e acu- 
erdo di transmision cu gerencia di 
Tele Aruba. 

Di e forma aki e comunidad com- 
pleto di Aruba por ta sigur di mira 
e transmisionnan di e weganan di 
futbol aki, cu lo pasa den forma 
bibo y directo y transmiti local- 
mente pa un panel di comentarista 


y presentadornan local. 

Lo hunga e wega inicial den Es- 
tadio do Morumbi na Sao Paulo, 
mientras cu lo hunga e weganan 
di semi final den e Arena do Gre- 
mio na Port Alegre y Estadio Min- 
eirao na Belo Horizonte. Lo hunga 
e wega final den Stadion di Mara- 
cana na Rio de Janeiro. 

Paisnan cu ta bay competi den 
nan respectivo grupo ta Brazil (an- 
fitrion), Uruguay, Argentina den 
Grupo 1. Colombia, Chile y Peru 
lo bataya contra otro den Grupo 

2. Venezuela, Paraguay y Hapon 
lo defende nan honor den Grupo 

3, mientras cu Ecuador, Bolivia y 
Qatar lo participa den Grupo 4. 

E mascota di e torneo ta Zizito, 


nomber pa rindi homenahe na Ziz- 
inho, e futbolista Brasileño, cu ta 
comparti un record di gol den Copa 
America. Na tur el a hinca 17 gol. 
E ta un record cu e ta comparti 
cu e Argentino Norberto Doroteo 
Mendez. 

Aruba Bank ultimo añanan a dedi- 
ca hopi mas atencion y a patrocina 
hopi mas organisacion deportivo y 
a promove mas movecion y haci- 
mento di deporte. 

Como banco, ta convenci di nan re- 
sponsabilidad social pa sostene tur 
iniciativa caritativo y cu un meta 
sano su tras. 

Deporte como tal ta uni un pais, ta 
promove disciplina y movecion. Y 
claro, tur locual ta bon p’e comu- 
nidad, ta bon p’e pais, y tur loke ta 
bon pa nos pais, ta bon pa Aruba 
Bank! 

Fundacion Bernadina ta gradici p'e super exitoso festival 

FUNDACION Bernadina ta gradici un y 
tur pa nan aporte p’e grandioso festival edi- 
cion #7 di cancionnan tipico dedica na nos 
inolvidabel Mama di Cultura Aruba dfm, 
sra. Bernadina Growell-Kock. 

Ganador maximo di e festival aki cu a tuma 
lugar diasabra dia 8 di juni den Centro di 
Bario Brazil tabata Antonieta Ras-Booi. Na 
di 2 lugar: Mario Kelly Jr.; Di 3 lugar; Lu- 
cia Thiel; Na di 4 lugar: Hubert Ras y na 
di 5 lugar: Daphne Kelly-Martijn. Cantante 
mas Popular: Jessica Gonzalvez. 


Un pabien grandi di curason na tur ganador, 
famia di Bernadina, henter organisacion, 
Fundacion Bernadina. Palabranan di grati- 
tud ta bay p’e boluntarionan, cada un di e 
participantenan, protagonistanan di e ano- 
chi, Aruba Bank cu a yuda cu trofeonan, na 
Instituto di Cultura, na VIP Radio, na cada 
Director, banda, musico, cantantenan, cu- 
erpo di hurado, ekipo di zonido, maestro di 
ceremonia, reinanan, grupo di baile, pren- 
sa y publico en general. 

E tremendo aporte di un y tur a garantisa e 
exito di un edicion #7 di e Festival, cu yen di 
ambiente y colorido. 

Durante e anochi a corona diferente Reina 
di Cultura. Fundacion Bernadina a corona 
su Reinanan. 1. Ivy Anne Brayson: Reina 
Chikitin 2. Genisha Angel: Reina Dama 
Cultural 3. Giannine Wester-Orman Reina 
Gran Dama Cultural y despues 4. Lilian 
Koolman-Besselink: Dama Grandi Cultur- 
al. 

Grupo di baile Danza Aruba tambe a corona 
nan bunita Reina den persona di Gladys Ig- 
nacio. Special palabra di aprecio y gratitud 
ta bay tambe pa 4 hobennan cu a participa 
n’e festival: Ivy Ann Bryson, Edyliene Nico- 
laas, Javinah Besselink y Priscilla Quandt. 
Masha danki tambe na Daniel Willems pa 
su bunita presentacion. 

Resultado di J ourdé y Záhyon Klabér na Austrian Open 


DEN fin di siman a tuma lugar e Aus- 
trian Open na Innsbruck, Austria cu par- 
ticipacion di 838 atleta y Aruba tabatin 
dos participante den nomber di Jourdé y 
Záhyon Klabér. 

Jourdé Klabér a bringa den e categoria di 
-63 kilo cu tabatin 32 atleta. Jourdé Klabér 
su prome pelea a bay contra di Sevedehsan 
Naghibzadeh di Zwitserland y Jourdé 
Klabér a gana esaki cu score di 17-5. 

Den e di dos pelea Jourdé Klabér a topa 
cu Iordanis Konstantinidis kende ta 
un medayista brons di campeonato mun- 
dial y Jourdé Klabér a mustra mucho res- 
pet, esaki a coste e pelea y Jourdé Klabér 
a perde esaki cu un score di 15-5. 

Záhyon Klabér no tabatin e suerte mane- 
ra Jourdé Klabér kende si a logra gana 
su prome pelea. Záhyon Klabér a topa cu 
Federico Gonzalez di Uruguay y Záhyon 
Klabér a perde e pelea cu un score di 23- 
13. 

Henk Meijer tabata hopi contento di por 
a mira un crecemento den e dos ruman- 
nan Klabér for di Santo Domingo y Puerto 
Rico. 

E resultado cu nan a duna ta un mues- 
tra cu nan no a perde pa cero punto. E si- 
man aki nan lo sigui nan training cerca 
Henk Meijer na Groningen, preparando 
p’e Luxembourg Open. 

Time Out 

RUCARDO II- 

lidge di Doyo Illidge 
cu torneo internacio- 
nal di Kickboxing. 
No perde!!! 

Bon dia yen di alegria! 

Scirbi pa Ruthy”Lady Ruth” Vrieswijk-Bergen 


TIN hende cu a nace, lanta y crece 
den bario di Dakota y despues a muda 
bay biba den un otro bario y a scoge 
pa lubida e bario aki, pa motibo cu tin 
biaha sa tin cosnan fastioso sa pasa 
den Dakota. Mescos cu ta sosode den 
tur otro bario. Mescos cu ta sosode 
rond mundo. Nada y ningun di nos ta 
perfecto. 

Nos, Lady Ruth, como mucha cu a 
nace den hospital di Lago, pero cu a 
biba casi henter mi bida den Dakota, 
ta stima mi bario. Nos a biba prome 
den Rondweg, despues Patiastraat y 
awor den Dadelstraat. 

Pa un tempo cortico nos a biba tambe 
den Ranchostraat # 17, e cas blanco 
net banda di Kowloon Restaurant. Mi 
bario di Dakota ta special. 

Nos dushi hendenan ta manera di 
Nacionnan Uni “United Nations”. 
Asina amigo Calvin Jackson of Her- 
bert Jackson,(awe den febz memoria), 
kende a biba den Dakota banda di 
YMCA a expresa varios biaha, tempo 
mi tabata creciendo. Y e tabatin ra- 
zon! 

Hendenan di tur parti, di tur cultura, 
di tur idioma, di tur raza, di tur re- 
ligion, di tur partido politico ta biba 
den e dushi bario aki di “Dakota tur 
dia! 

Cu hende sa tin diferente opinion cu 
un crenchi zundramento? 

Diadomingo nos a keiro den auto bay 
direccion di “Lighthouse” pasa banda 
di e “duinennan” na unda como mucha 
nos a hunga hopi futbol den team di 
mucha homber y mucha muher. Como 
teenager mi a bay wak partidonan di 
futbol ora mi dushi bario Dakota hun- 
ga contra Estrella, djies pa menciona 
un. 

Mi tabata bisti mi blusa geel cu preto 
y hunto cu dos tia di mi cu ta un cren- 
chi mas grandi cu mi, nos tabata bay 


apoya y grita pa Dakota. Nos tambe 
tabata asina contento cu nos team Di- 
vision di Honor a gana como campeon 
aña pasa ! 

Y nos ta mes contento cu nan a haci 
nan best, duna locual nan tabata por 
y tin aden, cu nan a purba di defende 
e bunita titulo di campeon aki, pero e 
biaha aki, a toca dos otro partido pa 
enfrenta otro, esta RCA y Nacional. 

Awor cu Dakota no a gana e biaha aki, 
nos segundo choice ta RCA, pa motibo 
cu mi tin dos subrino ta hunga eyden. 

Y nan ta hunga bon. 

Tia Ruthy t’asina orguyoso di Jean- 
Luc y Lujean Bergen sigur! Pero mi 
no por a apoya nan team mientras mi 
team tabata hungando. Mi no a crese 
lanta den e bario di e team di futbol 
ey. Nos sa cu nan ta comprende. Nos 
a wak e transmission di Diario TV ca- 
nal 48 y a wak con Jean-Luc tambe 
a hinca bunita gol. No tabata mi dia 
di suerte diadomingo ultimo, pasobra 
Hulanda tampoco no a gana e final 
den Nations League 2019. 

Bo curazon ta sintj’e pa un rato, pero 
t’asina tur otro fanatico di tur otro 
team sa sinti ora nan team perde. 
Hulanda ta yega asina leu y tog no 
ta gana como number un. Dakota si 
tabata number un hoooopi biaha den 
pasado y cu nan comeback aña pasa. 
Fanaticonan di nos dushi bario di Da- 
kota no stress! No rabia cu nos team 
di deportistanan balente, nos hoben y 
of hobennan adulto cu ta stima cu pa- 
sion e deporte rey futbol. 

Pabien n’e team Division Honor di Da- 
kota pa a representa nos dushi bario 
asina bunita. Pa nos boso ta keda nos 
campeonnan cu curason! Nos ta sti- 
ma boso y nos ta orguyoso di tur boso 
logronan semper. 

Dushi pa tin e weganan den e luna 
bunita aki di Dia di Tata noh? Ta hopi 



hende homber pero tambe muher ta 
gusta wak tur sorto di deporte, princi- 
palmente ora di campeonato. 

Lady Ruth ta desea tur nos tatanan 
un feliz dia for di awe caba, cuminsa y 
of sigui goza di e weganan di deporte! 


Yuinan, stima boso tata tambe, paso- 
bra hopi t’esnan cu ta traha duro pa 
mantene nan famia riba pia. Nos tam- 
be ta hopi bendiciona pa tin nos tata 
ainda cu nos, den bon estado di salud. 
Nos ta stim’e, respet’e y apreci’e pa 
tur su consehonan, tur cos cu el a siña 
nos y pa tur cos cu el a duna y haci 
pa nos. Hunto cu nos Mama, Reina di 
Cas, nos ta sigui siña di nan tur dos. 

DANKI PAPA pa ta un bon tata pa 
nos bo yiunan. Cu Dios sigui bendi- 
ciona papa awe y semper! 

Nos ta manda tambe un braza y un 
sunchi riba frenta di nos tata di cul- 
tura Juan Chabaya “Padu Lampe” y 
p’e sa cu nos ta stim’e tambe! Y ta pidi 
pa Padu tambe bendicion !!!!! 

Alan Howell: 

Contento di scucha cu Gobierno lo pidi ayudo 
di Marina Real pa controla nos costanan 



DURANTE conferencia di pren- 
sa di Fraccion di POR, Alan Howell 
a bin dilanti y bisa cu Prome Min- 
ister a anuncia cu lo sondea e posi- 
blidadnan pa haya Marina Real pa 
controla costanan di Aruba y cu lo 
busca e forma pa cera un protocol 
cu Marina Real pa haci esaki. 

E tema aki ta uno cu Alan Howell 
como miembro di Fraccion di POR 
a bin ta boga pe pa varios luna, mi- 
rando e experticio cu nan tin riba 
e tereno aki. Esaki no kiermen cu 
Cuerpo Policial of Warda nos Cos- 
ta no por, pero cada man extra ta 
yuda, ademas cu Marina Real ta 
bon ekipa y bon entrena pa haci 
esaki. 

Howell ta keda insisti cu mester 
keda manda mensahe fuerte spe- 
cialmente pa nos pais bisiña cu 
drenta nos pais no ta bay ta facil y 
no ta un ‘free for all’. “Nos ta con- 


vivi cu pueblo Venezolano, loke ta 
pasando cu nan ta hopi tristo, pero 
nos como pais chikito no por tuma 
over loke ta pasando na Venezu- 
ela”. 

Alan ta di opinion cu hayando Mari- 
na Real pa yuda proteha y controla 
nos costanan ta un forma di manda 
e mensahe cla y raspa bisando cu 
nos no ta bay tolera coi kens. Si 
tuma nota di loke ta pasando in- 
ternacionalmente na paisnan mas 
grandi, manera Trinidad & Tobago 
unda e Minister President a splica 
publicamente cu na ningun manera 
nan por acapara e problema cu tin 
na Venezuela y laga nan frontera 
habri pa e Venezolanonan drenta 
nan pais con cu nan kier, ta un in- 
dicacion cu pasonan ta wordo tuma 
pa evita e fluho di posibel migran- 
tenan Venezolano na otro paisnan. 
Aruba como un pais di 110 mil per- 
sona no tin e luho di hunga bunita 


y pensa cu nos si lo ta man habri pa 
laga tur hende drenta akinan, esey 
ta imposibel. 

“Mi ta contento di scucha e men- 
sahe fuerte cu Prome Minister Ev- 
elyn Wever-Croes a manda. Frac- 
cion di POR y mi persona sigur ta 
para 100% tras di e decision aki di 
pidi ayudo na Marina Real, esaki 
ta algo cu mi ta vociferando basta 
tempo caba. Kisas si e decision aki 
a wordo tuma basta dia caba, e 
situacion hasta lo por tabata dife- 
rente awe na Aruba”, Alan Howell 
a duna di conoce. 

E ta agrega cu ultimo dia por a mira 
cu otro boto a yega tera a pesar di 
e tremendo trabou cu Warda Nos 
Costa y Coast Guard ta haciendo. 
E hendenan aki ta sigui purba tur 
manera pa drenta, nan no a dren- 
ta di parti pazuid, nan a drenta di 
parti panort. Es decir, e hendenan 
aki ta decidido y ta di compronde 
mirando e situacion caotico di nan 
pais, pero nos mester sigui proteha 
nos pais, nos mester keda vigila nos 
costa y na bienestar di e trankili- 
dad y siguridad di nos comunidad 
mester sigui manda e mensahe cla 
y raspa cu aki no tin ganga y mucho 
menos ‘free for all’, parlamentario 
di POR a declara. 


AW ElWlatontci 

Tvlos e-niail: 

noticia@awemainta.com 

Tel: 583-1400 
Fax: 583-1444 

Estando den mira di Interpol 

J amaloodin su estadia na Venezuela: 

un gran fiesta 



WILLEMSTAD - E segundo dia di interogacion cu 
tabata na encargo di Fiscal mr. Rib a cuminsa ayera 
mainta y despues di a tende algun testigo clave kende- 
nan tur su declaracion ta mustra cu George Jamalood- 
in tabatin debidamente contacto cu e circulo di hende- 
nan cu tabata conspirando pa asesine, dado momento 
fiscal Rib a bini cu algun devastador pa e acusado. 

Djis promé cu Ministerio Publico a bini na palabra pa 
su rekisitorio, e fiscal a haci e pregunta na George Ja- 
maloodin si ta berdad e informacionnan cu ela ricibi 
di Criminele Inlichtingendienst cu durante su estadia 
na Venezuela (Valencia) e tabata biba un bida super 
privilegia den e oficinanan di Interpol como cu e por a 
paga y cumpra tur hende cu e tabata kier. 

Cu e tabata tene fiesta practicamente tur dia, ricibi 
hende muher prostituta, bebe alcohol na su antoho 
como sifuera bida tabata un gran fiesta mientras cu 
e mesun declaracion aki su ex-casá cu a bay bishit>e 
tambe a confirmá. 

Jamaloodin durante su estadia na Venezuela tabatin 
placa na granel pa logra cumpra y paga tur cos y tur 
hende tur loke e tabata kier. Dispone di un baño apart 


den e edificio di Interpol, e tabata doño di 4 auto, e 
por a bishitá tur dia discoteca y parkenan di atraccion, 
bebe y ricibl prostituta p’e y su amigonan di Interpol 
etc. 

Hendenan di interpol tambe tabata probecha di tur 
loke tabatin den e ambiente pero lo mas grandi ta cu 
e informacion sorpresivo cu ela duna ta cu tur esey a 
sosode pasobra e tabatin permiso di e hefenan di In- 
terpol. 

Demanda di daño y perwisio 

Ayera tambe a haci entrega formal di pedido di daño 
y perwisio na nómber di e yiunan di Wiels, entregá 
pa un señora R., ta e suma di 4000 florin na ticket y 
45.185 florin na daño inmaterial. 

Hues a lesa declaracion di e yiunan, promé e yiu muhé, 
na Hulandes pero pa gran parti na Ingles. 

Di e yiu hómber tambe e hues a lesa y splica na Hu- 
landes loke nan tata a nificá y e impacto cu e asesinato 
aki tabatin riba nan. 

George Jamaloodin, aunke hues a puntra si e ta deseá, 
no a duna ningun reaccion riba e peticion pa daño y 
perwisio ni tampoco e declaracionnan di e yiunan. 

E caso ta siguiendo den corte. 

Caso Maximus ta envolvi George 
J amaloodin y Robbie dos Santos 



WILEMSTAD - Detayenan documenta dje caso 
Maximus manera ela bin dilanti dialuna ta a referi na 
e papel cu George Jamaloodin y su ruman Robbie dos 
Santos a hunga den asesinato di Helmin Wiels, como e 
duo aki segun Ministerio Publico a paga p’e asesinato. 
E detayenan cu Ministerio Publico tin tabata asina 
abundante cu lo no a keda straño si nan lo tabatin gra- 
bacion y tap di combersacion for di dia cu Jamaloodin 
a hasie (sic!!), 

Hues mr. van Lieshout tabatin tur detaye pa desbara- 
ta e argumentonan di Jamalootin cu e ta inocente y a 
para en extenso keto y a confronta señor Jamaloodin 
cu hopi declaracion di caracter incriminatorio mensa- 
henan di SMS, informenan telefonico, pasashinan di 
combersacion di tap for di telefon etc. 

Declaracion di Elvis Cuwas, alias Mónster, e actitud di 
Leesly kende den pasado a keda aserca p’e propio Rob- 
bie dos Santos cu e proposito pa asesina Helmin Wiels 
y cu Leesly kende no a cumpli cu e peticion, pero awor 
a mira e posibilidad pa chantagia Robbie dos Santos 
pa kita placa for di dje. 

Declaracion di e testigo Maria cu a tende den prizon 
na Barber di Preto Florentina y Panchek cu George 
Jamaloodin y su ruman Robbie dos Santos a paga Nini 
Fonseca pa laga mata Helmin Wiels. A bini pa dilanti 
cu Monster lo tabata masha malcontento cu e no a rici- 
bi e placa cu a primintié. 


Combersacion codifica 

Combersacion di tap of SMS den cua Nini Fonseca 
y George Jamaloodin a comunica cu otro, haciendo 
palabracion p’e asesinato di Helmin Wiels, aki mas 
bien nan tabata papia den ‘code’, uzando exprecion di 
manera cu ningun hende lo no por sa precies kico nan 
kiermen. 

Combersacion cu George Jamaloodin a sostene den 
sede di MFK, tocante di e asesinato. 

Tambe declaracion di George Jamaloodin relaciona cu 
su presencia na Mari Pampun, esta na e sitio caminda 
a asesina Helmin Wiels. 

E acusado George Jamaloodin na prome instante a ne- 
nga redondamente cu e tabata na e sitio, pero despu- 
es esaki toch tabata e caso den auto hunto cu su yiu 
muher y un amiga di e yiu muher. 

Ademas un yamada telefonico poco straño cu George 
Jamaloodin a sostené cu un tal Macaya, kende lo ta- 
bata n’e sitio, pero principalmente preguntanan hopi 
straño cu George Jamaloodin a haci na Macaya, to- 
cante Helmin Wiels. 

Enfin hues mr. van Lieshout a uza e dia di dialu- 
na completo pa interogá señor Jamaloodin riba e 
acusacionnan contra dje. 


Programa di caso 
J amaloodin ayera mainta 

WILLEMSTAD — Ayera mainta a continuá cu 
tratamento di e caso y ya e hues tin pensa di uza 2 
ora mas pa continua cu preguntanan directamente 
haci na e acusado George Jamaloodin. 

Despues a sigui cu Ministerio Publico na palabra, 
representa pa fiscalnan mr. Gert Rip y mr Ivo Out, 
kendenan a trece e rekisitorio. Tawata anticipá cu 
abogado Sulvaran lo uza henter un dia pa presenta 
su nota di defensa. 

Di parti di testigonan di fiscal 


Trahadonan a 
J amaloodin 

WILLEMSTAD - Hues 
penal ayera mainta a con- 
tinua cu interogacion di 
George Jamaloodin, pero 
a cuminsa cu declara- 
cionnan di dos trahadór 
(Winclaar kende tabata 
hefe di siguridad di e com- 
pania di Jamaloodin y 
de Windt) cu tabata den 
servicio di e negoshi di 
Speedy (pertenesiente na 
Jamaloodin), tocante e 
hecho di a mira Burney “Nini” Fonseca bin varios biaha 
na oficina di George Jamaloodin busca placa. 

Burney “Nini” Fonseca, pero tambe su ruman tabata pasa 
tuma placa na e oficina. 

Un di e biahanan el a mira George Jamaloodin yena un 
saco di placa pa duna Nini Fonseca, segun su calculo ta- 
bata 20.000 florin. 

E trahadónan aki cu riba nan mes, esta di propio inicia- 
tiva a bay haci declaracion na husticia, a cay den un luz 
negativo serca Jamaloodin y despues ámbos a haya retiro 
na Speedy. 

Segun e trahadónan aki no ta usual cu tin tanto placa efec- 
tivo asina den e edificio di Speedy. 

Nan a bisa cu Jamaloodin despues di e asesinato di Hel- 
min Wiels a cuminsá core den auto cu glasnan scur y su 
arma di candela hunto cun’e y posibelmente hasta arma 
automatico. 

Contestando e motibonan pakico e comportacion direpente 
di core den auto cu glasnan scur di parti di George Ja- 
maloodin ta relaciona cu rumornan existente ya den Pu- 
blico cu George Jamaloodin y su ruman Robbie a mata 
Helmin Wiels. 

Mas despues a bini padilanti tambe cu e situacion a em- 
peorá y bira insigur pa tur politico na Corsou. 

George Jamaloodin ora ela keda confrontá cu declaracion 
incriminatorio di su trahadónan ayera mainta, lesá pa 
hues mr. van Lieshout a pone George Jamaloodin rabia, 
expresando di forma sumamente furioso. 

Ta trata aki di personanan cu tabata atendé cu placa pa 


compromete 

seriamente 

Speedy. Nan a papia di e hecho di sa mira Nini Fonseca 
cu su ruman (Bryan) drenta y sali tuma placa serca Ja- 
maloodin. 

Remarcabel den e tumamento di placa aki ta cu e actonan 
aki no tabata compañá cu ningun forma di registro etc. 
Nini sa bin tuma placa hasta despues di 5’or di atardi. 
Tambe a sosodé cu Nini Fonseca su ruman a bini rabiá bin 
grita y zundra. 

A keda bisá cu hasta a señalá Luigi ‘Pretu’ Florentina cu 
a yega bin e oficina ey, anto a laga parce cu ta pa busca 
trabou. 

Un di e trahadónan a bisa cu Nini Fonseca a core cu auto 
bloki’e riba caminda. A camuflá cu entrega di formulari- 
onan pa haci solisitud. Señora Martina tambe a duna de- 
claracion y a bisa cu George Jamaloodin ta gusta gaña, 
pero e no ta mir’e capas pa ta cómplise den e asesinato di 
Helmin Wiels. 

Un otro declaracion ta esun di un tal Aniceto cu a bisa di 
no a mira nada. Señor Isebia tampoco no a declará ma- 
sha y a bisa cu riba instruccion di George Jamaloodin nan 
mester a bay combersa cu un abogado. 

Mas despues a bini padilanti cu George Jamaloodin a 
duna su trahadonan instruccion pa no papia tocante di e 
asesinato di Helmin Wiels na telefon y percura pa ningun 
hende pone ekipo di spionahe den e oficina. 

Hues mr. van Lieshout mas y mas a sigui amplia den e 
relatonan y declaracionnan existente. 

George Jamaloodin a sigui nenga tur e acusacionnan con- 
tra dje y tabata bisa cu hendenan tabata bini serca dje sea 
pa sponser of pa solisitá. 

Motibonan pa asesina Helmin Wiels 

Segun Dean Rozier ta pasobra Wiels tabatin un carta cla 
pa haci denuncia contra di Robbie dos Santos nan a mat’é. 
Helmin Wiels tabata bon cu tanto Robbie dos Santos como 
Amparo dos Santos. 

E relacion entre George Jamaloodin y Helmin Wiels ta- 
bata malisimo y hasta ta asina cu George Jamaloodin sa 
bira furioso scuchando Helmin Wiels na radio. 

Den un di e biahanan cu Wiels tabata den su programa na 
radio George Jamaloodin den su furia lo a draai bisa cu lo 
e laga mata e “klotzak” aki, segun Dean Rozier, kende dia 
3 di mei 2013 ainda tabatin un combersacion cu Helmin 
Wiels, bisando cu e mester kita for di e hendenan aki. 











Diaranson, 12 juni 2019 


AWEMainta 


Corsou 


33 


MEO ta laba man for di esnan cu a duna 
informacion riba boter contamina 


WILLEMSTAD - Durante un 
control rutinario cu funcionarionan 
di inspeccion economico di Ministe- 
rio di Desaroyo Economico (MEO) 
hunto cu Ministerio di Salud a 
hiba den un establesimento com- 
ercial resientemente, a constata cu 
tabata bende algun boter di awa cu 
tabata contene alabes un substan- 
cia no conoci den e boter. (Bichi y 
lima). 

Den combersacion cu doño di e es- 
tablesimento aki e la indica unda 
ela cumpra e boternan y cu e in- 
formacion aki e dos ministerionan 
a bishita e agente distribuidor di e 
boternan di awa encuestion pa asi- 
na ricibi mas splicacion y alabes pa 
haci nan tarea di inspeccion. 

Despues di inspeccion y comber- 
sacion cu e doño di e negoshi a yega 
na e palabracion cu lo hiba algun di 
e boternan pa un laboratorio local 
pa investiga y haya mihor indica- 
cion kico e substancia cu a constata 
den e boter ta. 

Lamentablemente den transcurso 
di e mesun dia aki ministerio di 
MEO a tuma nota cu riba retnan 
social e informacion eroneo a keda 
publica den cual a duna di conoce 
cu a constata bichi den e boternan 
di awa di un compania local (cual 
nnmber di Kortijin Ijs a wordo 
menciona). 

MEO a enfatisa cu ningun funcio- 
nario di MEO a duna e informacion 
aki na prensa. 


MEO ta fungi como vosero di e 
team multidisiplinario y den e cali- 
dad aki un di nan funcionarionan 
a ser yama dor di un radio emisora 
local pa duna declaracion. 

Durante e entrevista aki, MEO 
a indica cu e control enberdad a 
tuma lugar y cu funcionarionan di 
GMN a hiba muestra di e boternan 
di awa pa esaki por wordo examina 
dor di un laboratorio local. 



Na momento cu e resultado di es- 
aki ta conoci e Ministerio di Salud 
ta esun cu lo determina kico lo ta e 
siguiente paso si acaso algo iregu- 
lar keda constata durante di e test- 
nan di laboratorio. Esaki, mirando 
cu ta trata aki di un responsabili- 
dad di e Ministerio di Salud. 


Den e entrevista mencioná, e 
funcionario di MEO no a haci men- 
cion di nomber di e producto en- 
cuestion ni tampoco di e agencia y 
mucho menos cu a constata un bi- 
chi den e boter. 

MEO ta lamenta cu e informacion 
robes aki a keda plama riba retnan 
social di e forma aki, sigur miran- 
do tur e esfuersonan diario cu nos 
ministerio ta hinca den promocion 
y stimulacion di mas empresa local. 
Esfuersonan no solamente pa mas 
compania bende y crece localmente 
pero tambe pa esakinan yega na 
exportacion di nan productonan. 
E suseso aki a pasa net ora cu ma- 
somenos dos siman pasá a organisá 
e di dos edicion di “National Export 


Jk 


Awareness Week” cu meta stimulá 
mas exportacion serca empresari- 
onan local. 

Cu e splicacion aki MEO ta spera 
cu medionan di comunicacion y/of 
personanan cu a duna y distribui e 
informacion prematuro y incorecto 
lo ta esunnan yama pa rectificá e 
informacion no corecto publica. 


WvEMainta 

tcorftt'J/Toko 

Tel: 583-1400 Fax: 583-1444 

Den mocion unanimemente 

Parlamento a pasa ley pa Corsou 
no reconoce autoridad di CFT mas 





'^uttenal 0 %onte $ (fy&tuitofuf, 


Bendicion y bondad di Señor ta compañami tur dia di mi bida, 
lo mi biba den cas di Señor henter mi bida largo 
Cu dolor na nos curason nos kier anuncia fayecimento di nos 
ser keri: 



Digna Margarita Flanegin 

Mihor conoci como"Deka" 

*15-05-1953-110-06-2019 

Acto di entiero lo wordo anuncia despues 


A^Sra 

'^uttenal '%o*kc & ((ncwatoncf 

The LORD is my shepherd; I shall not want. 

He maketh me to lie down in green pastures: he leadeth me 
besidethe still waters. 

He restoreth my soul: he leadeth me in the paths of righteous- 
ness for his name's sake. 

Psalm 23 

With deepest regret we wish to inform you the passing of: 



Ernesto Rabang 

*21 -07-1967 - tl 0-06-2019 


Place and time of cremation will be announced later 


WILLEMSTAD. Parlamento 
di Corsou den reunion publico dia 
dialuna riba situacion finansiero 
di pais ya pa dos aña consecuti- 
vo respectivamente 2017 y 2018 
tin un deficit total di 170 miyon y 
2019 posiblemente tambe ta cera 
cu un deficit; 

• Na aña 2010 Corsou hunto 
cu otro partnernan den Reino a 
drenta den un acuerdo basá riba 
articulo 38 di nos Statud. Carac- 
terlstica dje tipo di acuerdo aki, 
ta cu mester tin consenso entre 
e partinan den e acuerdo y si no 
tin acuerdo, mester por termina 
e ley; 

• Gobierno di Corsou a manda un 
carta dia 27 di maart, dos luna y 
mey pasá, pa Gobierno di Reino 
pidiendo pa aplica articulo 25 di 
ley di Supervicion Finansiero pa 
duna Corsou espacio pa por at- 
ende su finansa publico na un 
manera mas responsabel, sigur 
den lus di e problema ocaciona 
dor di Venezuela; 

• No opstante cu Corsou a indi- 
ca esaki, tóch gobierno di Reino 
ta persisti cu mester tuma me- 
didanan pa balansa presupuesto 
2019 di Corsou locual cu ta bay 
mas despues cu Comicion Super- 
vicion Finansiero a propone; 


• Dia 14 juni proximo gobierno 
di Reino lo trata un consepto di 
‘llaanwijzing’ cual su contenido 
tin consecuencia iresponsabel 
(???) pa pueblo di Corsou, y cu tur 
probabilidad esaki lo ser acceptá 
dor di mayoria den Conseho di 
Minister di Reino. 

• E ‘aanwijzing’ aki lo ta devasta- 
dor pa pueblo di Corsou, pasobra 
esaki lo causa mas desempleo, nos 
economia lo sigui bay mas atras y 
situacion social lo bira pió cu e ta 
awor aki na Corsou locual tanto 
Banco Central (CBCS), 11 Raad 
van State” y II IMF” a indica; 

• Un instruccion for di Reino bou 
di e colonisacion aki no ta cuadra 
cu coperacion boluntario manera 
Statud ta stipula. 

Parlamento por lo tanto a dicidi 
pa Gobierno di Corsou tuma over 
e posicion di Parlamento di Cor- 
sou y informa nos partnernan den 
Reino cu consecuentemente esaki 
ta nifica ora no tin consenso mas 
riba un ley, of su interpretacion 
esaki ta nifica cu e ley aki no ta 
conta mas pa Corsou. 

Motibo pa cual Corsou lo cuminsa 
pone e pasonan pa yega na termi- 
nacion di e ley aki y substitul es- 
aki cu e ley di Begrotingskamer. 

Shortfilm "Pariba" cu prome screening na Aruba 



E prome screening 
di e shortfilm “Pari- 
ba” lo ser estrena na 
Cas di Cultura dia 
15 di juni 2019 den 
e sala di exposicion 
di 7or pm pa lOor 
pm. Lo tin 2 show, 
uno 7:30 y otro 8:30. 
Entrada ta gratis. 

‘Pariba’ t’e filmde- 
but di Aramis Gar- 
cia Gonzalez como 
Director, y a ser crea 
y scirbi conhunta- 
mente cu Elise van 
der Linde, tur dos ta 
graduado di ‘Univer- 
siteit van Amster- 
dam’. E film a ser 
crea cu ayudo di UN- 
OCA y di ‘Prins Ber- 
nhard Cultuurfonds 
Caribisch Gebied’ y 
cu un ‘crowdfunding’ 
intensivo. 

‘Pariba’ t’e storia di 
dos amiga, Julie y 
Xiomara, cu ta cele- 
bra tur aña e Light- 
ing Parade di Carna- 
val na San Nicolas. 
E aña aki nan ta 
pasa dor di e mesun 


ritualnan e dia di e 
Parada, pero poco 
poco Julie ta cum- 
insa realisa cu lo t’e 
ultimo aña, paso Xi- 
omara ta muda bay 
Hulanda pa sigui su 
estudionan. Nun- 
ca nan lo mira otro 
mas manera cu nan 
t’awor. 

Cu e film aki e cre- 
adornan kier ilu- 
mina e alumnonan 


cu ta bay studia den 
exterior despues di 
scol secundario y 
tambe nan ser keri 
cu ta keda atras. Un 
storia cu ta reconoci- 
bel pa hopi den isla- 
nan ABC, pero cu ta 
haya poco atencion 
na Hulanda y en 
general. 

Tanto Aramis cu 
Elise a lucha cu e 
sentimiento di no 
sinti nan mes na 
cas, y esaki a in- 
spira e creacion di 
“Pariba”. 

Cu cooperacion di 
Arubianonan na 
Aruba y na Hulan- 
da e film, completa- 

BUCUTI 


& 


TARA 


BEACH RESORT * ARUBA 


Management and staff of 
Bucuti & Tara Beach Resort 
extends their most heartfelt condolences 
to the family of 

Cicilio Kelly, 

In life the Husband of our 
Laundry Supervisor 

Filomena Kelly 

We wish Filomena and her family, 
strength in these difficult times. 

Those who bloom in the hearts ofothers neverfade away. 



mente na Papiamen- 
to, a ser crea. 
Credits: Regisor: 
Aramis Garcia Gon- 
zalez: Escritor: 

Elise van der Linde 
& Aramis Garcia 
Gonzalez: Director 


di Photography: 

Fernando Barrien- 
tos: Cast: Jaydienne 
Loefstop & Gena 
Ramirez Boom: Mu- 
sica: Efrem Angela: 
Editing: Eva van 
Weeghel. 





Agradecido pa tur loke ela 
significa pa nos y conforme 
cu boluntad di Dios 
Nos ta participa fayecimento 

d ' : JEAN HENRY EDUARD BAIZ 


"Boy" 

* 10 - 04 - 1932 - + 06 - 06-2019 


Ridder in de Orde van Oranje-Nassau 
ex - Colonne Commandant di Cruz Cora Aruba 

Na Nomber di su 

Esposa: + Vera Maria Baiz-Henricus 

Yiunan: 

Miriam Baiz y Benny Tromp 
Bianca Baiz / + Jeannette Baiz 
Jean Ardley Baiz y Miguel Torrealba 

Nietonan: 

Tessa Trejo y Bryan Franca / Christina Trejo y Orlando Ceccotti 
John Nathan Tromp / Javier Manzanares y Yadin Croes 
Derrick Manzanares y llse Yarzagaray / Natalie Manzanares y Diana Lacle 
Jeannette “Jeannie” y Lavar Lotharp-Baiz 
Aranxta Sanchez y Jean-Ray Bermudez 
Bisanieto: Nathanaél Manzanares / Bisanieta: Paige Lotharp 
Sway Cuñanan: 

Fina Baiz-Geerman 
Socorro Baiz-Aaron 
Rina Baiz -Fanas 
Maiky Hernandis 
Kalulo Comenencia 

Subrinonan: 

Cecilia, Eithel, Marlene, Junior, Marjorie, Oswald, Alvin, Alvan 
Gilbert, Albert, Errol, Charlene, + Gryska, Milko, Sahira, Ronald Jr. Albert 

Su ihanan: 

Xiomara Beke-Comenencia / Donna Eduards-Nava 
Gwyneth Lacle / Heleena Martinus / Jeannette Solognier 
Javier “Chicho” Manzanares 

Su Ayudantenan: 

Loly Gomez / Ingrid Solano 

Su Amigonan di cas: 

Edwin y Margo Thode, Benita y Efe Croes, Gloria y Erwin Tujeehut, 

Mayens Tromp y famia, Marieta Wanopa, Miriam y Raul Martis, 

Ingrid y Luis Tromp-Chehin, Mary Stamper, Adolph y Sharine Croes 
Y demas famia Baiz, Henricus, Tromp, Trejo, Manzanares, Lotharp, 
Sanchez, Bermudez, Donner, Oduber, Geerman, Aaron, Fanas, 
Comenencia, Beke y su ex coleganan di LAGO, ESMACAR, 
Schoolzwemmen Aruba, EPI Salubridad y Servicio, y coleganan di 
Cruz Cora Aruba. 

Acto di despedida lo tuma lugar dia 12 di juni 2019 na Aurora Funeral Home 
di 1 ’or pa 4’or, sigi pa rspons y despues e acto di cremacion den seno 
.familiar. Despues di despedida no ta ricibi condolencia na cas. 


Juliana Henricus y + Domino Quandus 
Suzy Henricus y + Isaac Violenus 
Helen y Betto Ruiz 
Annie Lacle 

Antonio y Simona Lacle 
Maria “Chica” y Robby Tromp 

Rest in Peace 




AvVfóra 

Jesus a bisa;"Ami ta e resurekshon i e bida, 
esun cu kere den Mi lo biba, maske e muri" 

Juan 11 ;25 

Cu inmenso tristeza na nos curason, pero conforme cu 
boluntad di Dios, nos ta participa fayecimento di: 

I 


Cicilio Kelly 

Mihor conoci como Cildo of Papa Kelly 
*22-11-1947 -108-06-2019 

Na nomber di su: 

Mama: tClarita Kelly-Thiel 

Tata: tMaximo Kelly 

Esposa: Filomena Kelly-Girigori 

Yiunan: Esy y Suhail Kelly-Tromp 

Fernando y Audra Kelly-Angela 
Angelo Kelly 

Suegro: tFederico Girigori 

Suegra: tAnna Girigori-Rivero 

Manera yiu: Bryan Dirks y Jan Lejuez 
Nieto(a)nan stima: Sylena Kelly 
Ferli Kelly 
Suekelly Kelly 
Thatziana Kelly 

Rumannan: Marcelo Kelly y famia, Maria Krozendijk y 

famia, Filomena Koolman y famia, Fabio Kelly y famia, Maiky 
Kelly y famia, Crispina Inocencia y famia, Erica Kelly, tEusebio 
Kelly, tSonia Yarzagaray, Regina Kelly, David Kelly yfamia, Jorge 
Kelly y famia. 

Omo y tantanan, sobrino(a)nan, primo(a)nan, comer y 
compernan y bisinjanan: Famia Dania, Williams, excoleganan di 
Johnson's Enterprizes. 

Swa y Cuñanan: Sabina Ras 

tVale Girigori 
Adriana Fliermoms, 

Nilda Ortiz 

Ihanan: Gregory Ras 

Fidel Echobardo 
Jefferson Echobardo 

Con-suegro(a): Filomena y Edwin Tromp 

Demas famianan: Kelly, Thiel, Girigori, Rivero,Tromp, Angela, 
Gomez, Maduro, Krozendijk, Koolman, Inocencio, Leon, 
Hoevertsz, Ras, Hieroms, Ortiz, Martines, Kock, Dirksz, 
Echobardo, Loopstok. 

Acto di entiero lo tuma lugar diahuebs 13 di juni 2019 di 9'or 
pa 11 'or di mainta na misa Inmaculada Concepcion na Sta.Cruz 
después lo Sali pa Santana Central Sabana Basora. 






Salmo 57 

O Dios, ja mi ta mi mes, mi curazon ta trankil. 
Mi kier canta y tocapabo. 

A bai drumidushi den brasa di Senjor, 
nos mama, oma, you, rumany tantastima: 



Marlyn Gregoria Laclé 

Mihorconocicomo: "Marlyn of Gini" 

*24 Januari 1969 -109 Juni 2019 


Na nomber di su 

Yiu: Shannelyn y Guillermo'Gem' 

Nieta y Nietonan: Shane,Guishone y Savannah 

MamayTata: Rita y Gilberto'Beto' 

Rumannan: Soraida y Servio'Chebo' 

Jacqueline'Jacky'y Roald 
Subrino y Subrinanan: Kervin y Adeline 
Whitney 

Daniella y Ray-Patrick 
Diantha y Anthon 


Iha: DejaJacobs 

Daniella Oduber 

SobreSubrino y Subrinanan: Devin Deviné y Juény 


Madrina: 

Padrino: 

Tata di suyiu: 

Manerasuegro: 

Manerasuegra: 


Betty Bello 

Rudolf van der Biezen 
Shannon Maduro 
Ismael Maduro 
Daisy Croes 


Tur tanta y omonan, prima y primonan, amigo y amiganan. 
Colleganan di ScolBasico Washington. 

Mihoramiganan: Zylena,Zulayma,Zuyen,Zarina y 

Bananageel.com completo. 

JadeyLacle, Omaira Arends 
Amiganan di infancia: FamiaBoekhoudt 


Y demas famia : Laclé, Maduro, de Lisle, Robert, Koolman, 
Oduber, Lampe, Croes, van der Biezen. 

Ta invita pa asisiti na acto di entiero cu lo tuma lugar diahuebs 
13 juni for di 9'or pa 11 'or di mainta na Misa Santa Filomena na 
Paradera, despues lo sali pa Santana Pastoor Kranwinkel na 
Paradera. 

Oportunidad pa condolencia lo ta diaranson 12 Juni 2019 for di 
7'or pa 9'or di anochi na Aurora Funeral Home. 


Aif^ra 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 


Cu dolor na nos curason pero conforme cu boluntad di Dios, 
nos kier anuncia fayecimento di nos ser keri: 



Emiliana Kock 

Mihor conoci como "Mia" 

*31-12-1951 -108-06-2019 

Acto di despedida lo wordo anuncia despues 




AuRra 

Jesus a bisa;"Ami ta e resurekshon i e bida, 
esun cu kere den Mi lo biba, maske e muri" 

Juan 11;25 

Cu inmenso tristeza na nos curason, pero conforme cu 
boluntad di Dios, nos ta participa fayecimento di: 


Violanda Hernandez 

Cariñosamente jama Viola 
*12-01 -1950 -105-06-2019 

Na nomber di su: 

Yiu: Ronny Petronilia y Mirella Wouters 
Manera yiu: Nerelin Wever-Tromp y famia 
Nieto(a): Arjay Petronilia 
Kiarah Petronilia 

Manera nieta: Guylaine Geerman 
Genesis Parra 

Mama di su nieto(a): Jennifer Pieterz-Bikker, Byron Pieterz 
Amiga nan di cas: Julia Maria 
Alicia 
Cristina 

Tur bon bisiñanan. 

Demas famianan: Hernandez, Petronilia, Wouters, Bikker, 
Pieterz, Wever,Tromp, Gomez, Lopez, Henriquez, Lariz, Croes, 
Maduro, Dubero, Vrolijk, v/de Linde, Geerman, Parra, Gonzalez, 
Bisiñanan, conocirnan, ex coleganan di Air Aruba, ex coleganan 
di Price Smart 

Despedida lo tuma lugar na Aurora Funeral Home diahuebs 13 
di juni 2019 di 7'or pa 9'or di anochi, cremacion lo tuma lugar 
después den seno familiar. 

Ta desea pa bin bisti cu colornan alegre manera Viola Semper 
tabata. 

Nos disculpa si den nos momento di dolor nos por a lubida di 
menciona algun persona. 

Despues di cremashon nos ta lamenta di no por risibi bishita 
na cas 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 


Keda “up to 
www 


... date” L) liKe nos riba facebooK l fácebook' 
.facebooK.com/awemainta v n ^ 



Subi riba nos website 


www.awemainta.com 


AWEMainta completamente 

DIGITAL 


















